cyanic-selkie/wikianc huggingface dataset:
റോഹ്താങ് പാസ്
അവലോകനം
പിർ പഞ്ജലിന്റെ ഇരുകരകളിലുമുള്ള ആളുകൾ തമ്മിലുള്ള പുരാതന വ്യാപാര പാതയാണ് ഈ പാസ്. ഈ പാസിന്റെ പ്രാദേശിക പേര് പാസിന്റെ പൊതുവായ പേരായിരിക്കുന്നു. ലാഹൗളിലും സ്പിതിയിലും പ്രത്യേക പേരുകളുള്ള മറ്റ് നിരവധി പാസുകൾ ഉണ്ട് (കുൻസാം ലാ, ബരലാച ലാ, മുതലായവ. ). ഇത് ഈ പ്രദേശത്തെ ഏറ്റവും പഴക്കമേറിയതും പതിവായി കാണപ്പെടുന്നതുമായ പാസ് ആയിരിക്കണം, അല്ലെങ്കിൽ ഒരു സാംസ്കാരിക പ്രദേശത്ത് നിന്ന് മറ്റൊന്നിലേക്ക്, തികച്ചും വ്യത്യസ്തമായ വടക്ക് ഭാഗത്തേക്ക് നയിക്കുന്ന പ്രധാന പാസ് ആയിരിക്കണം എന്നതിന്റെ സൂചനയാണിത്. പേർഷ്യൻ / ഫാർസി പദങ്ങളായ റു + ടാങ് എന്നതിൽ നിന്നാണ് റോഹ്താംഗ് എന്ന പേര് വന്നത്.
മുൻ ദേശീയപാത 21 (എൻ‌എച്ച് 21, ഇപ്പോൾ എൻ‌എച്ച് 3 എന്ന് മാറ്റിയിരിക്കുന്നു.), എന്ന പാത കുളു താഴ്‌വരയിലൂടെയുള്ള റോഡ് മനാലിയിൽ അവസാനിക്കുന്നു. സ്പിതി ജില്ലയിലെ ലൊഹൗ ളിലിലെ കിലോങിലേക്കും ,ലഡാക്കിലെ ലേയിലേക്കും  റോഹ്താങ് ചുരത്തിലൂടെ വടക്കോട്ട്   ഉള്ള റോഡ് ദേശീയപാതയല്ല. എന്നിരുന്നാലും, 1999 ലെ കാർഗിൽ സംഘർഷത്തിനുശേഷം ഒരു ഇതര സൈനിക മാർഗമായി മാറിയ ലേ-മനാലി ഹൈവേ വേനൽക്കാലത്ത് വളരെ തിരക്കിലാണ്. സൈനിക വാഹനങ്ങൾ, ട്രക്കുകൾ, ചരക്ക് വാഹനങ്ങൾ, പിന്നെ ധാരളം ധാരാളം ടൂറിസ്റ്റ് വാഹനങ്ങളും ഈ വഴി ഉപയോഗിക്കുന്നു. ഇറുകിയ റോഡുകളിലും  പരുക്കൻ ഭൂപ്രദേശങ്ങളിലും സഞ്ചരിക്കാൻ ശ്രമിക്കുമ്പോൾ, ചില സ്ഥലങ്ങളിൽ മഞ്ഞുവീഴ്ചയും ഹിമവും എല്ലം കൂടിച്ചേർന്ന്  ഇവിടെ ട്രാഫിക് ജാം സാധാരണമാണ്.
ലഘുചിത്രം| ബിയാസ് നദിയിലെ വെള്ളച്ചാട്ടം, മാർഹി (ഉയരം 3360 m ഹിസ്റ്ററി ചാനലിന്റെ ഐസ് റോഡ് ട്രക്കേഴ്സ് സീരീസ് സ്പിൻ‌ഓഫ് ഐ‌ആർ‌ടി ഡെഡ്‌ലൈസ്റ്റ് റോഡുകളുടെ നിരവധി എപ്പിസോഡുകൾ സപ്ലൈകൾ എത്തിക്കുന്നതിനായി റോഹ്താംഗ് പാസ് മുറിച്ചുകടക്കുന്ന ട്രക്കറുകളുമായി ഇടപെട്ടു. റോഹ്താംഗ് താഴ്വരയിലെ ഗതാഗതം വർദ്ധിച്ചതോടെ, ദുർബലമായ പർവത പരിസ്ഥിതിശാസ്‌ത്രത്തെ ബാധിക്കുമെന്ന് പരിസ്ഥിതി പ്രവർത്തകർ ഭയപ്പെടുന്നു. ശരാശരി താപനിലയിലെ വർധന, അതിന്റെ ഫലമായി ഹിമാനികൾ ഉരുകുന്നത് എന്നിവയും കടുത്ത ആശങ്കയുണ്ടാക്കുന്നു.
കാലാവസ്ഥ
റോഹ്താങ്ങ് ചുരത്തിൽ ധ്രുവീയ കാലാവസ്ഥയുള്ള കോപ്പൻ ആണൂള്ളത്, വേനൽക്കാലത്ത് പോലും മഞ്ഞ് വീഴുന്നു. [ അവലംബം ആവശ്യമാണ് ]
പുതിയ വാർത്ത
ചിലപ്പോൾ റോഹ്താങ് പാസിലേക്കുള്ള യാത്ര ബുദ്ധിമുട്ടാണ്. അതിനാൽ മനാലിയിലുള്ള കോതി ഗ്രാമത്തിനും റോഹ്താങ് ചുരത്തിനും ഇടയിൽ റോപ്പ് വേ സ്ഥാപിക്കാൻ സർക്കാർ നിബന്ധിതരാകുന്നു.,റോപ്‌വേ ആരംഭിക്കുന്നതിനുള്ള എല്ലാ ഔപചാരികതകളും പൂർത്തിയാക്കാൻ എൻ‌ജി‌ടി (ദേശീയ ഹരിത ട്രൈബ്യൂണൽ) ഹിമാചൽ പ്രദേശ് സംസ്ഥാന സർക്കാരിനോട് ആവശ്യപ്പെട്ടു. ഒരു റോപ്‌വേ വരുന്നതോടെ നമുക്ക് വാഹനങ്ങളിൽ നിന്നുള്ള കാർബൺ പുറന്തള്ളൽ കുറയ്ക്കാൻ കഴിയും. കനത്ത മഞ്ഞുവീഴ്ച ശൈത്യകാലത്ത് റോഡിനെ തടയുന്നു, കൂടാതെ ഒരു റോപ്‌വേ വളരെ ഉപയോഗപ്രദമാകും. ലഘുചിത്രം| റോതംഗ് പാസിന്റെ കാഴ്ച
ചുരത്തിന് കീഴിലുള്ള റോഡ് തുരങ്കം
പാസ് മഞ്ഞുമൂടിയതിനാൽ പാസിന് മുകളിലുള്ള റോഡ് നവംബർ മുതൽ മെയ് വരെ അടയ്ക്കുമ്പോൾ പാസിന് വടക്ക് ലാഹൗൾ, സ്പിതി ജില്ലകൾ ആക്സസ് ചെയ്യാനാവില്ല, പാസിന് കീഴിൽ ഒരു തുരങ്കം നിർമ്മിക്കേണ്ട ആവശ്യം അനുഭവപ്പെട്ടു. 2000 ജൂൺ 3 ന് അന്നത്തെ പ്രധാനമന്ത്രി അടൽ ബിഹാരി വാജ്‌പേയിയാണ് പദ്ധതി പ്രഖ്യാപിച്ചത്. 2002 മെയ് 6 ന് ഈ പ്രവൃത്തി BRO യെ ചുമതലപ്പെടുത്തി. ദേശീയ ഉപദേശക സമിതി ചെയർപേഴ്‌സൺ എന്ന നിലയിൽ സോണിയ ഗാന്ധി 2010 ജൂൺ 28 ന് പദ്ധതിയുടെ തറക്കല്ലിട്ടു. പ്രധാനമന്ത്രി നരേന്ദ്ര മോദിയുടെ ഔദ്യോഗിക ഉദ്ഘാടനത്തിന് ശേഷം 2020 ഒക്ടോബർ 3 ന് അടൽ തുരങ്കം എന്ന റോഡ് തുരങ്കം ഖനനം ചെയ്ത് പ്രവർത്തനക്ഷമമായി. റോഹ്താങ് ചുരത്തിലൂടെ സഞ്ചരിക്കേണ്ടതിന്റെ ആവശ്യകതയെ ഇത് ഇല്ലാതാക്കുന്നു. റോഹ്താങ് ചുരം കയറാനും ചർച്ച ചെയ്യാനും ഇറങ്ങാനും 4 മുതൽ 6 മണിക്കൂർ വരെ എടുക്കുമ്പോൾ, റോഹ്താങ് ടണലിലൂടെയുള്ള യാത്രയ്ക്ക് 30 മിനിറ്റ് മാത്രമേ എടുക്കൂ.
പുറംകണ്ണികൾ
വർഗ്ഗം:ഹിമാലയത്തിലെ ചുരങ്ങൾ വർഗ്ഗം:Coordinates on Wikidata
കുമിള
ദ്രവത്തിൽ വായു ഉള്ളിൽക്കടന്നു ഗോളാകൃതിയോ അർദ്ധഗോളാകൃതിയോ ആയിത്തീർന്നതിനെയാണ് കുമിള എന്ന് പറയുന്നത്. ശരീരത്തിൽ ഉണ്ടാകുന്ന പൊള്ളൽ, പഴുപ്പോ നീരോ ഉൾക്കൊണ്ട് ഉയർന്ന് വരുന്നതിനേയും കുമിള എന്ന് പറയും. കുമിളയുടെ ആകൃതിയിൽ ലോഹംകൊണ്ടോ തടികൊണ്ടോ ഉണ്ടാക്കുന്ന അലങ്കാരവസ്തുക്കളേയും (ഉദാഃ സ്വർണക്കുമിള) കുമിള എന്ന് പറയാറുണ്ട്. സോപ്പ് പതപ്പിച്ചാൽ പതഞ്ഞുപൊന്തിവരുന്നതും വെള്ളം ശക്തിയായി പതിക്കുമ്പോൾ ഉണ്ടാകുന്ന വെള്ളം തിളപ്പിക്കുമ്പോഴും മറ്റും കുമിള ഉണ്ടാകാറുണ്ട്.
വളരെ നേർത്തതും വളരെ പെട്ടെന്ന് പൊട്ടിപോകുന്നതുകൊണ്ടും താൽക്കാലികമായ പ്രതിഭാസങ്ങളെ കുമിളയുമായി താരതമ്യം ചെയ്യാറുണ്ട്. സ്ഥിരതയല്ലാത്ത വികസനങ്ങളെ കുമിളയുമായി താരതമ്യം ചെയ്യുന്നത് സാമ്പത്തികശാസ്ത്രത്തിൽ ഒരു രീതിയാണ്.
ചിത്രശാല
വർഗ്ഗം:ഭൗതികപ്രതിഭാസങ്ങൾ
സൺറൈസ്: എ സോംഗ് ഓഫ് ടു ഹ്യൂമൻസ്
1927 ൽ പുറത്തിറങ്ങിയ അമേരിക്കൻ നിശ്ശബ്ദ ചലച്ചിത്രം ആണ് സൺറൈസ് : എ സോംഗ് ഓഫ് ടു ഹ്യൂമൻസ് .ഈ ചിത്രം സംവിധാനം ചെയ്തത് ജർമ്മൻ ചലച്ചിത്രകാരനായ എഫ്.ഡബ്ലിയു.മുർനൌ ആണ്.കാൾ മേയർ എഴുതിയ എ ട്രിപ് ടു ടിൽസിറ്റ്എന്ന ചെറുകഥയെ ആസ്പദമാക്കിയാണ് ഈ സിനിമ നിർമ്മിച്ചിരിക്കുന്നത്.
പുറംകണ്ണികൾ
വർഗ്ഗം:അമേരിക്കൻ ചലച്ചിത്രങ്ങൾ വർഗ്ഗം:നിശ്ശബ്ദചലച്ചിത്രങ്ങൾ വർഗ്ഗം:1927-ൽ പുറത്തിറങ്ങിയ ചലച്ചിത്രങ്ങൾ
മീററ്റ് കത്രിക
ഉത്തരേന്ത്യയിലെ മീററ്റ് നഗരത്തിനു ചുറ്റിലുമുള്ള ചെറുകിട വ്യവസായയൂണിറ്റുകൾ നിർമ്മിച്ചുവിൽക്കുന്ന പ്രത്യേകതരം കത്രികകളാണു് മീററ്റ് കത്രികകൾ. പഴയ ഉരുക്ക് റീസൈക്കിൾ ചെയ്തുകൊണ്ട് ഉണ്ടാക്കുന്നതും വസ്ത്രനിർമ്മാണത്തിനും മറ്റു ഗാർഹികാവശ്യങ്ങൾക്കും ഉപയോഗിക്കുന്നതുമായ ഈ ഉപകരണത്തിനു് 2013 ജനുവരിയിൽ ഭൂമിശാസ്ത്രസൂചികയ്ക്കുള്ള അംഗീകാരം ലഭിച്ചു. ചെറുകിട വ്യവസായങ്ങൾ ഉല്പാദിപ്പിക്കുന്ന ഒരു തൊഴിലുപകരണത്തിനു് ഇത്തരത്തിൽ ലഭിക്കുന്ന ആദ്യത്തെ അംഗീകാരമാണു് ഇതു്. മുന്നൂറിലധികം വർഷമായി മീററ്റിലെ വിദഗ്ദ്ധകൈത്തൊഴിലുകാർ തുടർന്നുവരുന്ന ഈ വ്യവസായത്തിലൂടെ 250-ലധികം യൂണിറ്റുകളിലായി 70,000ത്തിൽ അധികം ആളുകൾക്കു് നേരിട്ടോ അല്ലാതെയോ തൊഴിൽ ലഭിക്കുന്നുണ്ടു്.
അവലംബം
വർഗ്ഗം:ഉത്തർപ്രദേശിലെ ഭൂപ്രദേശസൂചികകൾ
തിരുപ്പാവൈ
ആണ്ടാൾ രചിച്ച മുപ്പതു പാചുരങ്ങളുടെ സമാഹാരമാണ് തിരുപ്പാവൈ എന്ന പ്രാചീന തമിഴ് കൃതി. പെരുമാളിനെ (വിഷ്ണു) സ്തുതിച്ചുകൊണ്ടു് പാടുന്ന ഈ പാട്ടുകൾ നാലായിരം ദിവ്യപ്രബന്ധം എന്ന തമിൾ വൈഷ്ണവ ഭക്തിസാഹിത്യശേഖരത്തിന്റെ ഭാഗമായി കണക്കാക്കപ്പെടുന്നു. അമ്പാടിയിലെ ഇടയപ്പെൺകൊടിമാർ മാർകഴി മാസത്തിൽ ആചരിച്ച 'പാവൈ നോയ്മ്പ്' എന്ന ആതിരാവ്രതത്തിന്റെ ഗീതചിത്രീകരണമാണു് ഈ മുപ്പതു പാട്ടുകളിലൂടെ ആണ്ടാൾ നിർവ്വഹിക്കുന്നതു്. ഇടക്കാലത്തു് പ്രചാരം തീരെക്കുറഞ്ഞുപോയ ഈ വ്രതാചരണം കാഞ്ചി ശങ്കരാചാര്യരുടേയും മറ്റും ശ്രമഫലത്താൽ പുനർജ്ജീവിക്കപ്പെട്ടു. മലയാള പരിഭാഷ http://divyaprabandham.koyil.org/index.php/2021/06/thiruppavai-malayalam-simple/
പ്രകാരം
ലളിതസുന്ദരമായ മുപ്പതു പാട്ടുകൾ ആണു് തിരുപ്പാവൈയുടെ പ്രധാന ഉള്ളടക്കം. എന്നാൽ പിൽക്കാലത്തു് അനുഗാമികൾ എഴുതിച്ചേർത്ത മൂന്നു തനിയനുകൾ (ഒറ്റശ്ലോകങ്ങൾ) കൂടി തിരുപ്പാവൈയുടെ ഭാഗമായി കണക്കാക്കപ്പെടുകയോ ആചരിക്കപ്പെടുകയോ ചെയ്യുന്നുണ്ടു്. ഇതിനും പുറമേ, ഗോദാസ്തുതി എന്ന പേരിൽ ഒരു പദ്യം കൂടി തിരുപ്പാവൈയുടെ ഭാഗമായി പഠിതാക്കൾക്കു കണക്കാക്കാം.
ഗോദാസ്തുതി
ഭാരതീയകാവ്യസങ്കൽപ്പമനുസരിച്ചുള്ള 'കാവ്യപ്രശംസ' എന്ന അംഗമായി കണക്കാക്കാവുന്ന ഈ പദ്യം ആണ്ടാളുടെ ഐതിഹ്യത്തിനോ ചരിത്രത്തിനോ ആധാരമാവുന്ന ഒരു പിൻ‌കാലരേഖകൂടിയാണു്. വേദാന്തദേശികന്റെ പ്രബന്ധസാരം എന്ന കൃതിയിൽനിന്നും എടുത്ത ഗോദാസ്തുതി ഇപ്രകാരമാണു്:
വേയർ പുകഴ്വില്ലിപുത്തൂരാടിപ്പൂരം മേൾമേലു മിക വിളങ്ക വിട്ടുചിത്തൻ തൂയതിരുമകളായ് വന്തരങ്കനാർക്കു് തുഴായ്മാലൈ മുചൂടിടിക്കൊടുത്തമാതേ നേയമുടൻ തിരുപ്പാവൈ പാട്ടാറൈൻതു നീയുരൈത്ത തൈയൊരു തിങ്കൾ പാമാലൈ ആയപുകഴ് നൂറ്റുനാർപ്പതുമൂന്റും അൻപുടനേ അടിയേനുക്കരുൾചെയ് നീയേ
(ചുറ്റുമുള്ളവർ പുകഴ്ത്തുമാറു് ശ്രീവില്ലിപുത്തൂരിൽ ആടി (കർക്കിടകം) മാസത്തിലെ പൂരം നാളിൽ മേൽക്കുമേൽ മികച്ച പ്രസിദ്ധിയാർജ്ജിച്ച വിഷ്ണുചിത്തന്നു് തൂമയും(പരിശുദ്ധി) ശ്രീയും നിറഞ്ഞ മകളായി വന്നു് ശ്രീരംഗനാഥനു് തുളസിമാല, സ്വന്തം മുടിയിൽ ചൂടിയതിനുശേഷം നൽകിയ സ്ത്രീയേ, പ്രേമത്തോടെ, തിരുപ്പാവൈ എന്ന മുപ്പതു പാട്ടുകളും തൈ (മകരം) മാസത്തിൽ നീ പാടിയ പാട്ടുകളുടെ മാലയാകുന്ന (നാച്ചിയാർ തിരുമൊഴി) പ്രസിദ്ധമായ 143 പാസുരങ്ങളേയും കാരുണ്യപൂർവ്വം അടിയനു നീ പറഞ്ഞുതന്നാലും)
പരാശരഭട്ടന്റെ സംസ്കൃതശ്ലോകം
തിരുപ്പാവൈയെ പ്രകീർത്തിക്കുകയോ അവതരിപ്പിക്കുകയോ ചെയ്യുന്ന മൂന്നു തനിയനുകളിൽ ഒന്നു് പരാശരഭട്ടർഎഴുതിയ സംസ്കൃതത്തിലുള്ള ശ്ലോകമാണു്. നിളാതുംഗസ്തനഗിരിതടീസുപ്തമുദ്ബോധ്യ കൃഷ്ണം പാരാർത്ഥ്യം സ്വംശ്രുതി ശത ശിരസ്സിദ്ധമധ്യാപയന്തീ സ്വോച്ഛിഷ്ടായാം സ്രജി നിഗളിതം യാ ബലാത്കൃത്യ ഭുംക്തേ ഗോദാ, തസ്യൈ നമഃ ഇദമിദം ഭൂയ ഏവാസ്തു ഭൂയഃ
ഉയ്യക്കൊണ്ടാരുടെ തമിഴ് തനിയനുകൾ
ഉയ്യക്കൊണ്ടാർ എന്ന തമിഴ് കവി പില്ക്കാലത്തു രചിച്ച രണ്ടു തനിയനുകളെ തിരുപ്പാവൈയുടെ പതിയം (ആമുഖം) ആയി കണക്കാക്കുന്നു:
1. അന്നവയൽ പുതുവൈ ആണ്ടാൾ അരങ്കർക്കു പന്നു തിരുപ്പാവൈ പൽപതികം ഇന്നിശൈയാൽ പാടിക്കൊടുത്താൾ നൽ പാമാലൈ പൂമാലൈ ചൂടിക്കൊടുത്താളൈ ചൊൽ 2. ചൂടിക്കൊടുത്ത ചുടർക്കൊടിയേ തൊല്പാവൈ പാടിയരുളവല്ല പല്വളൈയായ് - നാടിനീ വേങ്കടവർക്കു എന്നൈ വിതി എന്റവിമ്മാറ്റം നാം കടവാ വണ്ണമേ നൽകു്
പ്രകൃതം
സംഘസാഹിത്യത്തിനു ശേഷമുള്ള രണ്ടു സമാന്തര പഥങ്ങളാണു് ശൈവസാഹിത്യ സംബന്ധമായ തേവാരങ്ങളും വൈഷ്ണവസാഹിത്യ സംബന്ധമായ ദിവ്യപ്രബന്ധവും. ഈ പരിവർത്തന കാലഘട്ടത്തിൽ തമിഴിലെ ഭാഷയിലും ശൈലിയിലും വൃത്താലങ്കാര ശീലങ്ങളിലും പ്രകടമായ മാറ്റങ്ങൾ വന്നുചേർന്നിരുന്നു. സംഘകൃതികളിലെ തമിഴ്, താരതമ്യേന സംക്ഷിപ്തദുർഗ്രഹവും അതിന്റെ ശൈലി സങ്കേതജടിലവുമായിരുന്നു. എന്നാൽ തേവാരങ്ങളിലും ദിവ്യപ്രബന്ധത്തിലും കാണുന്ന ഭാഷ സാഹിത്യ സംസ്കാര സമ്പന്നവും അതേ സമയം തന്നെ ലളിതവുമായി കാണപ്പെടുന്നു. താളമിട്ടു പാടുവാൻ തക്ക വിധത്തിലാണു് ഇക്കാലത്തെ രചനകൾ മുഴുവൻ സ്വരൂപിച്ചിട്ടുള്ളതു്. തിരുപ്പാവൈയിലെ പദ്യങ്ങളാകട്ടെ, സംസ്കൃതരീതി പിന്തുടർന്നുകൊണ്ടുള്ള ചതുഷ്പാദികളാണു്. കൊച്ചകക്കലിപ്പാ എന്നറിയപ്പെടുന്ന വൃത്തത്തിലാണു് തിരുപ്പാവൈ രചിക്കപ്പെട്ടിട്ടുള്ളതു്. ഓരോ പാചുരത്തിലും എട്ടു പാദങ്ങളും ഓരോ പാദത്തിലും നാലു ഗണങ്ങളുമുണ്ടു്. (ഗണങ്ങളെ ചീരുകൾ എന്നു വിളിക്കുന്നു). എന്നാൽ സംസ്കൃതത്തിലുള്ളതിനു വിരുദ്ധമായി, ഗണങ്ങൾ കണക്കാക്കുന്നതു് അതിലെ അക്ഷരങ്ങളെ നോക്കിയല്ല, പകരം 'അചൈ'കളെ എണ്ണിയാണു്. ഒരു 'അചൈ'യിൽ ഒരക്ഷരമോ രണ്ടക്ഷരമോ ആവാം.
തമിഴിലെ എല്ലാ വൃത്തങ്ങളും താരതമ്യേന സംഗീത പ്രധാനമാണു്. അവയെല്ലാം പാടാൻ ഉദ്ദേശിച്ച് താളാധിഷ്ഠിതമായി തയ്യാറാക്കി വെച്ചിട്ടുള്ളവയുമാണു്. ദിവ്യപ്രബന്ധത്തിലെ മിക്കവാറും എല്ലാ പാട്ടുകൾക്കും, മുമ്പേ നിർദ്ദേശിക്കപ്പെട്ട രാഗങ്ങളും താളങ്ങളും ഉണ്ടു്. ഇവയിൽ അത്യന്തം പ്രാചീനമായ ചില രാഗവിശേഷങ്ങളാണു് തമിഴിൽ പണ്ണുകൾ എന്നറിയപ്പെടുന്നതു്. ഇടക്കാലത്തു് പ്രയോഗം കുറഞ്ഞുപോയ ഇവയെ കർണ്ണാടകസംഗീത സമ്പർക്കം മൂലം പരിഷ്കരിക്കപ്പെട്ട ആധുനിക തമിഴ് സംസ്കാരം പുനരുദ്ധരിക്കാൻ ശ്രമിച്ചിട്ടുണ്ടു്.
തിരുപ്പാവൈയിലെ പാചുരങ്ങൾ അട, ആദി, ത്രിപുട, രൂപകം എന്നീ താളങ്ങളും ബിലഹരി,പന്തുവരാളി, കാംബോജി, തോടി, ഭൂപാളം, മോഹനം, അസാവേരി,കേദാരഗൗള, ശഹാന, അഠാണ, സാരംഗം, സൗരാഷ്ട്രം, യമുനാകല്യാണി, ശ്രീ, സാവേരി, ദേശി, ഭൈരവി, പിയാകടൈ, ശങ്കരാഭരണം, ആരഭി, ആനന്ദഭൈരവി, ധന്യാശി, കല്യാണി, സുരുട്ടി എന്നീ രാഗങ്ങളിൽ പാടണമെന്നു നിർദ്ദേശങ്ങളോ കീഴ്- വഴക്കങ്ങളോ പതിവുണ്ടു്.
എം.എസ്. സുബ്ബലക്ഷ്മി,എം.എൽ. വസന്തകുമാരി തുടങ്ങിയ ആധുനിക കർണ്ണാടകസംഗീതജ്ഞരിലൂടെ തിരുപ്പാവൈ പാട്ടുകൾ ഇപ്പോൾ കൂടുതൽ പ്രചാരത്തിലുണ്ടു്. ആധുനിക സംഗീതോപകരണങ്ങളുടെ വരവോടെ, തിരുപ്പാവൈ പ്രാചുരങ്ങൾ വിവിധ ശൈലികളിൽ പാടിപ്പരത്താൻ പുതിയ തലമുറയ്ക്കു് അവസരം ലഭിക്കുന്നുമുണ്ടു്.
പ്രതിപാദ്യം
മാർകഴി (മാർഘശീർഷം) മാസത്തിലെ സുഖകരമായ കുളിരുള്ളതും നിലാവു നിറഞ്ഞതുമായ ദിവസങ്ങളിൽ അമ്പാടിയിലെ സുന്ദരിമാരായ പെൺകിടാങ്ങൾ നീരാടാൻ പോകുമ്പോൾ 'പാവൈനോൻപ്' എന്ന വ്രതത്തിനാവശ്യമായ 'പറ' എന്ന താളവാദ്യം വാങ്ങുന്നതിനു് ഗോത്രനായകനായ നന്ദഗോപന്റെ വീട്ടിൽ ചെന്നു് അദ്ദേഹത്തിന്റെ പുത്രനായ ശ്രീകൃഷ്ണനെ വിളിച്ചുണർത്തുന്നതാണു് തിരുപ്പാവൈയുടെ ആസകലപ്രതിപാദ്യം. കൂട്ടുകാരൊരുമിച്ച് കൃഷ്ണസ്തുതികളും ചേർത്തു പാട്ടുപാടിപ്പോകുന്ന അവർ കൃഷ്ണനെ മാത്രമല്ല നന്ദഗോപരേയും യശോദയേയും ബലരാമനേയും കൂടി വിളിച്ചുണർത്തുന്നു. നന്ദഗോപരുടെ പുത്രപത്നിയായ 'നപ്പിന്നൈ'യോടു ഉണർന്നു വന്നു് കതകു തുറക്കാൻ അവർ ആവശ്യപ്പെടുന്നു. ചുറ്റിലും കുത്തുവിളക്കുകൾ എരിയവേ, ആനക്കൊമ്പു കൊണ്ടു തീർത്ത കട്ടിലിൽ പഞ്ഞിക്കിടക്കയിൽ, വിരിഞ്ഞ പൂങ്കുല, മുടിയിൽ ചൂടിയ നപ്പിന്നൈയെ പുണർന്നുറങ്ങിക്കൊണ്ടിരിക്കുകയാണു് അപ്പോഴും ശ്രീകൃഷ്ണൻ. മഴക്കാലത്തു് ഗുഹയിൽ നിന്നും ഉണർന്നെണീറ്റു വന്നു് സിംഹാസനത്തിലിരിക്കുന്ന സിംഹത്തെപ്പോലെ, പുറത്തു വന്നു് തങ്ങളുടെ നിവേദനത്തെക്കുറിച്ച് ചിന്തിക്കാൻ അവർ കൃഷ്ണനോട് പ്രാർത്ഥിക്കുന്നു. പറ (ഒരു താളവാദ്യം), ശംഖുകൾ, മംഗലഗാനങ്ങൾ പാടുന്ന ഗായകർ, കുത്തുവിളക്കു്, കൊടി, വിതാനം മുതലായവ തങ്ങൾക്കു നൽകാൻ അവർ അഭ്യർത്ഥിക്കുന്നു. അഥവാ അറിവില്ലാതെ എന്തെങ്കിലും തെറ്റായി പറഞ്ഞുപോയിട്ടുണ്ടെങ്കിൽ തങ്ങളോടു ക്ഷമിക്കണമെന്നും യഥാർത്ഥത്തിൽ പറ വാങ്ങുന്നതല്ല തങ്ങളുടെ ഉദ്ദേശ്യം, പ്രത്യുത ഈയുള്ള ജന്മവും ഇനിയുള്ള ജന്മങ്ങളും അങ്ങയെ സേവിക്കുവാൻ അവസരമുണ്ടാകണമെന്നതാണെന്നും അതിനുവേണ്ടി തങ്ങളുടെ നിസ്സാര സേവനങ്ങൾ അങ്ങു സ്വീകരിക്കണമെന്നും അപേക്ഷിക്കാനാണു് 'ചിറ്റും ചെറുകാലേ' തങ്ങൾ വന്നു് 'ഉണർത്തിക്കുന്ന'തെന്നും പെൺകിടാങ്ങൾ ശ്രീകൃഷ്ണനെ അറിയിക്കുന്നു. "ആയ്പ്പാടിച്ചെൽവച്ചിറുമി"കളുടെ പാവൈനോമ്പുകൊണ്ടു് അവർക്കു മാത്രമല്ല പുണ്യം എന്നു് അവകാശപ്പെടുന്നു. നാൾകാലേ നീരാടിയും നെയ്യും പാലുമുണ്ണാതെയും കണ്ണിൽ മയ്യെഴുതാതെയും മലർചേർത്തു മുടി മെടയാതെയും ചെയ്തുകൂടാത്തവ ചെയ്യാതെയും ഏഷണിയിൽ ഏർപ്പെടാതെയും ദാനധർമ്മങ്ങളിൽ ഏർപ്പെട്ടും അവരിങ്ങനെ നോമ്പുനോൽക്ക കൊണ്ടു് നാട്ടിലെ ദോഷങ്ങൾ തീരും, മാസം തോറും മുമ്മൂന്നു മഴ വീതം പെയ്യും, ചെന്നെല്ലു വിളഞ്ഞുനിൽക്കുന്ന പാടങ്ങളിൽ കയൽമീനുകൾ നീന്തിത്തുടിക്കും, വിരിഞ്ഞ കുമളപ്പൂവുകൾക്കുള്ളിൽ വണ്ടുകൾ തേനുണ്ടു മയങ്ങും, തടിച്ച പശുക്കൾക്കരികിലിരുന്നു് ഇടയർ വീർത്ത അകിടുകൾ കറന്നു് പാൽക്കുടങ്ങൾ നിറയ്ക്കും, ഇതു
വഴി നാടാകെ സമ്പൽസമൃദ്ധിയും സമാധാനവും നിറയും എന്നെല്ലാം അവർ പ്രതീക്ഷിക്കുന്നു.
ഇപ്രകാരം ലളിതമായ ആവശ്യങ്ങളുടെ പ്രതിപാദനമാണു് ഈ പാട്ടുകൾ എന്നു് പ്രഥമദൃഷ്ട്യാ തോന്നാമെങ്കിലും പ്രചത്തി (ആരാദ്ധ്യദേവന്റെ പാദങ്ങളിൽ ഭക്തന്റെ സമ്പൂർണ്ണമായ ആത്മസമർപ്പണം) ആണു് തിരുപ്പാവൈയുടെ ആന്തരികപ്രമേയമെന്നു് വ്യാഖ്യാതാക്കൾ വിശദീകരിക്കുന്നു.
തിരുപ്പാവൈയും പഴയമലയാളവും
പഴയ മലയാളത്തിലെ പല ഭാഷാപ്രയോഗങ്ങൾക്കും തിരുപ്പാവൈയുടെ പാചുരങ്ങളിലുള്ള ശൈലികളുമായി പ്രകടമായ സാദൃശ്യമോ സംക്രമണലക്ഷണങ്ങളോ ഉണ്ടെന്നു് ഭാഷാചരിത്രകാരന്മാർ ചൂണ്ടിക്കാണിച്ചിട്ടുണ്ടു്. മലയാളവുമായി ഏറ്റവും അടുത്തുനിന്ന തമിൾ ഭാഷാഘട്ടം തിരുപ്പാവൈയുടെ കാലഘട്ടമായിരിക്കണമെന്നു് വേണുഗോപാലപ്പണിക്കർ അനുമാനിക്കുന്നു. ഇതിനു് ഉപോൽബലകമായി അദ്ദേഹം ചില വസ്തുതകൾ ഉദാഹരിക്കുന്നുണ്ടു്:
1. ഏറ്റവും ആദ്യത്തെ പഴയമലയാളം കൃതികളിൽ കാണുന്ന ക്രിയാരൂപങ്ങൾ കാലപ്രത്യയാന്തങ്ങൾ (ഉദാ: വന്നു, വരുന്നു, വരും) ആയിരുന്നില്ല. പകരം കർത്താവിനെ സൂചിപ്പിച്ചുകൊണ്ടു് വന്നാൻ (അവൻ വന്നു), വന്നാൾ (അവൾ വന്നു), വന്നൂ(തു) (അതു വന്നു),  വന്നായ് (നീ വന്നു), വന്നേൻ (ഞാൻ വന്നു), വന്നന (അവ വന്നു) എന്നെല്ലാമായിരുന്നു. ഇവയ്ക്കു സമാനമാണു് തിരുപ്പാവൈയിലെ ക്രിയാപ്രയോഗങ്ങൾ. എന്നാൽ പ്രാചീന തമിളിൽ ഇത്തരം പ്രയോഗങ്ങൾ (പ്രത്യേകിച്ച് സർവ്വനാമപ്രത്യയങ്ങൾ) സമാനമല്ല.
2. "നെയ്യുണ്ണോം, പാലുണ്ണോം (നെയ്യുണ്ണാതെയും പാലുണ്ണാതെയും) എന്നീ നിഷേധാർത്ഥസഹിതമായ വാക്കുകൾ പൂർണ്ണക്രിയകളല്ല. വിനയെച്ചങ്ങൾ - മുറ്റെച്ചങ്ങൾ ആണു്. നിഷേധപ്രത്യയം ചേർക്കുന്നതിനുപകരം ഉൺ-ഓം എന്നീ ധാതുവും സർവ്വനാമപ്രത്യയവും വിളക്കിച്ചേർത്താണു് അർത്ഥപൂർത്തി വരുത്തുന്നതു്. ഒട്ടും പൂട്ടേൻ (കെട്ടിപ്പിടിക്കയില്ല), മുകവുമണയേൻ(ചുംബിക്കയില്ല), തംബലം പോലുമൊന്നു താരേൻ കൊള്ളേൻ (താംബൂലം പോലും തരികയോ ഇങ്ങോട്ടുതന്നാൽ സ്വീകരിക്കുകയോ ഇല്ല) തുടങ്ങിയ പ്രയോഗങ്ങൾ ലീലാതിലകശ്ലോകത്തിലുള്ളതു്   ഈ ശീലത്തിനു സമാനമാണു്.
3. മലയാളത്തിലുള്ളതുപോലെ, വാൻ / പാൻ എന്നീ പ്രത്യയങ്ങൾ ചേർത്ത് പിൻവിനയെച്ചമുണ്ടാക്കുന്ന രീതി (പാസുരം 8 : പോവാൻ,കൂവുവാൻ,14:ചങ്കിടുവാൻ,എഴുപ്പുവാൻ) തമിഴിൽ തിരുപ്പാവൈയ്ക്കുമുമ്പോ പിൻപോ പ്രചുരപ്രചാരത്തിലുണ്ടായിരുന്നിട്ടില്ല.
4. ചിറ്റാമൽ, പേശാമൽ തുടങ്ങിയവയ്ക്കു പകരം 'ചിറ്റാതെ', 'പേശാതെ' എന്നെല്ലാം (പാചുരം 11) പ്രയോഗിച്ചിരിക്കുന്നു. ഇതിലെ 'ആ'(ആതവണ്ണം) എന്ന പ്രത്യയമാണു് മലയാളത്തിലെ മൂലനിഷേധപ്രത്യയം എന്നു ശ്രദ്ധിക്കുക.
5. പൂർണ്ണക്രിയയിൽ അവസാനിക്കുന്ന വാക്യത്തെ മുഴുവനായോ നാമം പോലെ ആക്കി വിഭക്തിപ്രത്യയവും ചേർത്തു് കർമ്മമാക്കുന്ന രീതി ((1)പാചുരം 13:"പുള്ളിൻവായ് കീണ്ടാനൈ - (അവൻ പുള്ളിന്റെ വായ് പിളർന്നു - അവനെ); (2)പൊല്ലാവരക്കനെ കിള്ളി കളനിതാനൈ; (3)ആയർചിറുമിയരോമുക്കു))   പുതുമലയാളത്തിൽ പ്രയോഗത്തിലില്ലെങ്കിലും കൃഷ്ണഗാഥയുടെ ശൈലിയുമായി പലയിടത്തും ഒത്തുപോകുന്നു. ഉദാ: (പാവകൻ വന്നു വിഴുങ്ങുന്നോനെ; എന്തങ്ങു ചെയ്യുന്നോൻ; കാർമുകിൽവർണ്ണൻ കളിക്കുന്നോനേ,...). ഇതുപോലെ തോറ്റംപാട്ടുകളിലെ വരികളുമായി സാദൃശ്യമുള്ളതാണു് "നന്നാളാൽ"( നല്ല നാളിൽ) എന്ന പ്രയോഗത്തിലുള്ള സപ്തമീവിഭക്ത്യർത്ഥം ( ഉദാ: "വണ്ണായിക്കടവാൽ നീരാടി...")
കർണ്ണാടക സംഗീതജ്ഞനും വായ്പ്പാട്ടുകാരനുമായ അരിയക്കുടി രാമാനുജ അയ്യങ്കാർ മുപ്പതുഗീതങ്ങൾ ചിട്ടപ്പെടുത്തി ശബ്ദലേഖനം ചെയ്തിട്ടുണ്ട്.
ഇന്ത്യയ്ക്കു പുറത്ത്
ഈ കൃതി തായ്‌ലാന്റിലും ആലപിക്കപ്പെടുന്നുണ്ട്. തമിഴ് കലണ്ടറിലെ മാർഗഴി മാസത്തോടനുബന്ധിച്ച് ഡിസംബർ ജനുവരി മാസങ്ങളിലാണ് ത്രിയംപാവൈ-ത്രിപ്പാവൈ എന്ന പേരിലറിയപ്പെടുന്ന ചടങ്ങിൽ ഗാനമാലപിക്കപ്പെടുന്നത്.
പുറത്തേക്കുള്ള കണ്ണികൾ
വർഗ്ഗം:തമിഴ് സാഹിത്യം വർഗ്ഗം:പ്രാചീന ഗ്രന്ഥങ്ങൾ
ദസ്യുക്കൾ
ഋഗ്വേദത്തിൽ പരാമർശിക്കുന്ന ഒരു ജനതയുടെ പേരാണ് ദസ്യുക്കൾ. ആര്യന്മാരുടെ കുടിയേറ്റ സമയത്ത് ഭാരതത്തിലുണ്ടായിരുന്ന തദ്ദേശീയ ജനതയാണ് ഇവർ. ഇരുണ്ട നിറവും ചുരുണ്ട മുടിയും ആണ് ഇവരുടെ പ്രേത്യേകത. ദസ്യുക്കളുമായുള്ള നിരന്തര സംഘർഷത്തെ പറ്റി ഋഗ്വേദത്തിൽ പറയുന്നു. പിന്നീട് വർണ്ണ വ്യവസ്ഥയിൽ ദാസന്മാരെയും ദസ്യുക്കളെയും ശൂദ്ര വർണ്ണത്തിന്റെ ഭാഗമായി മാറുക ഉണ്ടായി.
അവലംബം
വർഗ്ഗം:ജനവിഭാഗങ്ങൾ
സ്റ്റെല്ല ഗിബ്ബൺസ്
സ്റ്റെല്ല ഡൊറോത്ത്യ ഗിബ്ബൺസ് (ജീവിതകാലം: 5 ജനുവരി 1902 – 19 ഡിസംബർ 1989) ഒരു ഇംഗ്ലീഷ് ഗ്രന്ഥകാരിയും പത്രപ്രവർത്തകയും കവയിത്രിയുമായിരുന്നു.
1932 ൽ രചിച്ച ആദ്യ നോവലായ “Cold Comfort Farm” അവളെ പ്രശസ്തിയുടെ കൊടുമുടിയിലെത്തിച്ചു. ഈ  നോവൽ പലതവണ പുനപ്രസിദ്ധീകരിക്കപ്പെട്ടിരുന്നു. ഒരു എഴുത്തുകാരിയെന്ന നിലയിൽ അരനൂറ്റാണ്ടോളം അവർ സജീവമായിരിക്കുയും ഏകദേശം 22 നോവലുകളോ സാഹിത്യസൃഷ്ടികളോ കോൾഡ് കംഫോർട്ട് ഫാമിൻറെ തുടർച്ചയായി മറ്റൊന്നുകൂടിയോ പ്രസിദ്ധീകരിക്കപ്പെട്ടുവെങ്കിലും ഇതിനൊന്നും അവരുടെ ആദ്യനോവലിൻറെയത്ര വിജയം കൈവരിക്കുവാൻ സാധിച്ചിരുന്നില്ല.
ജീവിതരേഖ
ലണ്ടനിലെ ഒരു ഡോക്ടറുടെ മകളായി ജനിച്ച ഗിബ്ബൺസിൻറെ കുട്ടിക്കാലം പ്രക്ഷുബ്ധവും അസന്തുഷ്ടി നിറഞ്ഞതുമായിരുന്നു. അശ്രദ്ധവും അലസവുമായ ഒരു സ്കൂൾ ജീവിത്തിനു ശേഷം അവർ ഒരു പത്രപ്രവർത്തകയായി പരിശീലനം നേടിയശേഷം “ഈവനിംഗ് സ്റ്റാൻഡാർഡ്”, “ദ ലേഡി” തുടങ്ങിയ പ്രസിദ്ധീകരണങ്ങളിൽ ലേഖികയായും ഫീച്ചർ എഴുത്തുകാരിയായും  ജീവിതമാരംഭിച്ചു. ആദ്യപുസ്തകം 1930 ൽ പ്രസിദ്ധീകരിക്കപ്പെട്ട കവിതാസമാഹാരമായിരുന്നു. ഇത് അനുവാചകരുടെയിടയിൽ വളരെ നന്നായി സ്വീകരിക്കപ്പെട്ടിരുന്നു. ഒരു നോവലിസ്റ്റ് എന്നതിലുപരി ഒരു കവയിത്രിയായി അറിയപ്പെടാനാണ് ആദ്യകാലങ്ങളിൽ അവർ ആഗ്രഹിച്ചിരുന്നത്. ഒരു ആക്ഷേപഹാസ്യ സാഹിത്യരൂപമായ “കോൾഡ് കംഫർട്ട് ഫാം” അക്കാലത്തു വളരെ പ്രശസ്തമായ നോവലായിരുന്നു. ഇതിലെ പ്രതിപാദ്യവിഷയം ഗ്രാമീണമേഖലയിലെ ഇടത്തരക്കാരുടെ ജീവിതമായിരുന്നു. ഗിബ്ബൺസിന്റെ ഭൂരിഭാഗം നോവലുകളിലും അവർക്കു ചിരപരിചിതരായ നഗരപ്രാന്തത്തിലുള്ള ഇടത്തരക്കാരായിരുന്നു കഥാപാത്രങ്ങളായി പ്രത്യക്ഷപ്പെട്ടിരുന്നത്.
കുടുംബപശ്ചാത്തലവും ബാല്യവും
ഗിബ്ബൺസ് കുടുംബത്തിൻറെ വേരുകൾ അയർലണ്ടിൽനിന്നാണ്. സ്റ്റെല്ലയുടെ മുത്തശ്ശൻ, ചാൾസ് പ്രെസ്റ്റോണ് ഗിബ്ബൺസ് നീണ്ടകാലം തെക്കേ ആഫ്രിക്കയിൽ പാലങ്ങളുടെ നിർമ്മാണത്തിൽ പങ്കെടുത്തിരുന്ന ഒരു സിവിൽ എഞ്ചിനീയറായിരുന്നു. അദ്ദേഹത്തിനും പത്നി ആലീസിനും 6 കുട്ടികളായിരുന്നു ഉണ്ടായിരുന്നത്. മക്കളിൽ രണ്ടാമനും ആൺകുട്ടികളിലെ മൂത്തയാളുമായിരുന്ന ടെൽഫോർഡ് 1869 ൽ ജനിച്ചു. ഗിബ്ബൺസിൻ കുടുംബം എപ്പോഴും പ്രക്ഷുബ്ധമായിരുന്ന ഒന്നായിരുന്നു. ചാൾസ് ഗിബ്ബൺസിൻറെ അടിക്കടിയുള്ള പരസ്ത്രീഗമനം കുടുബത്തിൽ അസ്വാരസ്യങ്ങൾക്കു കാരണമായിരുന്നു. ടെൽഫോർഡ് ഗിബ്ബൺ പരിശീലനം ലഭിച്ച ഒരു ഭിഷഗ്വരനായിരുന്നു. അദ്ദേഹം ലണ്ടൻ ഹോസ്പിറ്റലിൽനിന്ന് 1897 ൽ ശസ്ത്രക്രിയയിലും യോഗ്യതനേടിയിരുന്നു. 1900 സെപ്റ്റംബർ 29 ന് ടെൽഫോർഡ് ഒരു ഓഹരിദല്ലാളിൻറെ മകളായ മൌഡി വില്ല്യംസിനെ വിവാഹം കഴിച്ചു. അവർ വടക്കൻ ലണ്ടനിലെ ഒരു തൊഴിലാളി ജില്ലയായ കെൻറിഷ് ടൌണിലെ മാൽഡൻ ക്രസൻറിൽ ഒരു വീടുവാങ്ങി താമസമാരംഭിച്ചു. അവിടെ അദ്ദേഹം തൻറെ മെഡിക്കൽ പ്രാക്റ്റീസ് തുടരുകയും തുടർന്നുള്ള കാലം അവിടെത്തിന്നെ ജീവിക്കുകയും ചെയ്തു.
അവരുടെ ആദ്യ കുട്ടിയായ സ്റ്റെല്ല 1902 ജനുവരി 5 നു ജനിച്ചു. സഹോദന്മാരായ ജെറാൾഡ്, ലെവിസ് എന്നിവർ യഥാക്രമം 1905 ലും 1909 ലും ജനിച്ചു. ഗിബ്ബൺസിൻറ കുടുബം കെൻറിഷ് ടൌണിൽ അറിയപ്പെട്ടിരുന്നു. പ്രധാനമായി ടെൽഫോർഡിൻറെ ദേഷ്യം, മദ്യപാനം, പരസ്ത്രീഗമനം, പലപ്പോഴുമുള്ള അക്രമവാസന എന്നിവയാൽ അദ്ദേഹം കുടുബത്തിലുള്ളവർക്കു വളരെ ബുദ്ധിമുട്ടുകൾ സമ്മാനിച്ചു. തൻറെ പിതാവ് നല്ല മനുഷ്യനായിരുന്നില്ല, എന്നാൾ നല്ലൊരു ഡോക്ടറായിരുന്നുവെന്നു സ്റ്റെല്ല പിൽക്കാലത്തു കുറിച്ചിട്ടുണ്ട്. അദ്ദേഹം തൻറെ അടുത്തുവരുന്ന നിർധനരായ രോഗികളോടു ദയ കാട്ടിയിരുന്നു. അതുപോലെതന്നെ രോഗങ്ങൾ കണ്ടുപിടിക്കുന്നതിനും രോഗശമനത്തിനുളള മരുന്നുകൾ നിർദ്ദേശിക്കുന്നതിനും അദ്ദേഹത്തിനു പ്രത്യേകമായ     ഒരു കഴിവുതന്നെയുണ്ടായിരുന്നു. എന്നാൽ കുടുംബത്തിനു ദുരിതങ്ങൾ സമ്മാനിക്കുന്നതിൽ പിന്നിലുമായിരുന്നില്ല. കുട്ടിയായിരുന്ന കാലത്ത് സ്റ്റെല്ലയായിരുന്നു അദ്ദേഹത്തിന്റെ ഏറ്റവും പ്രിയപ്പെട്ടയാൾ. എന്നാൽ അവർ പ്രായപൂർത്തിയെത്തിയശേഷം അദ്ദേഹത്തിൽനിന്ന് ഉപദ്രവകരമായ പ്രവർത്തികളുണ്ടായി. എന്നാൽ അവരുടെ മാതാവിന്റെ ശാന്തമായ സ്വഭാവം അവരിൽ വളരെ സ്വാധീനം ചെലുത്തിയിരുന്നു. 13 വയസുവരെ സ്റ്റെല്ല വീട്ടീലിരുന്ന് സ്വകാര്യ അദ്ധ്യാപകരുടെ സഹായത്തോടെയാണ് വിദ്യാഭ്യാസം ചെയ്തിരുന്നത്. എന്നാൽ സ്വകാരം അദ്ധ്യാപകരുടെ സേവനം അധികനാൾ നീണ്ടുനിന്നില്ല. കുടുംബത്തിന്റെ ബുക്ക് ഷെൽഫുകളിൽ പഠനത്തിനും വായനയ്ക്കുമുള്ള പുസ്തകങ്ങൾ വേണ്ടുവോളമുണ്ടായിരുന്നു. തുടർച്ചയായി വായന കഥ പറയുന്നതിൽ അവർക്ക് പ്രത്യേകപാടവും കൈവരിക്കുന്നതിനു സഹായിക്കുകയും ഇളയകുട്ടികളെ കഥകൾ തനതായ ശൈലിയിൽ പറഞ്ഞു വിസ്മയിപ്പിക്കുകയും ചെയ്തിരുന്നു.
1915 ൽ സ്റ്റെല്ല ഗിബ്ബൺസ്, അക്കാലത്ത് കാംഡെൻ ടൌണിൽ സ്ഥിതി ചെയ്തിരുന്ന നോർത്ത് ലണ്ടൻ കോളജിയറ്റ് സ്കൂളിൽ പഠനത്തിനു ചേർന്നു. 1850 ൽ ഫ്രാൻസെസ് ബസ് സ്ഥാപിച്ച ഈ സ്കൂൾ, പെൺകുട്ടികൾക്ക് അക്കാദമിക് വിദ്യാഭ്യാസം നൽകിയിരുന്ന സ്ഥാപനങ്ങളുടെ കൂട്ടത്തിലെ ആദ്യത്തേതായിരുന്നു. 1915 കളിൽ ഈ വിദ്യാഭ്യാസ സ്ഥാപനം ഒരു മോഡൽ ഗേൾസ് സ്കൂളെന്ന നിലയിൽ പരക്കെ അറിയപ്പെട്ടു. അവരുടെ സ്വകാര്യ അദ്ധ്യാപകരുടെ അടുക്കും ചിട്ടയുമില്ലാത്ത വിദ്യാഭ്യാസരീതികൾ മാത്രം വശമാക്കിയിരുന്ന സ്റ്റെല്ല ഗിബ്ബൺസിന്  ആദ്യകാലത്ത് ഇവിടുത്തെ കടുത്ത അച്ചടക്ക നടപടികളോടു പൊരുത്തപ്പെടാനായില്ലായിരുന്നു. അതുപോലെ തന്നെ ഇവിടുത്തെ പല രീതികളും അടിച്ചമർത്തപ്പെടുന്ന തരത്തിലുള്ളതുമായിരുന്നു. തൻറെ മനസ്സിലുള്ള നിഗമനങ്ങളും മറ്റും അവർ സമകാലികയും പിന്നീട് കവിതകൾക്കുള്ള “ക്യൂൻസ് ഗോൾഡ് മെഡൽ” ജേതാവുമായി സ്റ്റീവ് സ്മിത്തുമായി പങ്കുവച്ചിരുന്നു. 1917 ലാണ് സ്റ്റീവ് സ്മിത്ത് ഈ സ്കൂളിൽ പ്രവേശനം നേടിയത്. വിദ്യാഭ്യാസ വിഷയങ്ങളിൽ മിതമായ പ്രകടനം മാത്രം കാഴ്ചവച്ചിരുന്ന സ്റ്റെല്ല തൻറെ സാഹിത്യവാസനയെ പരിപോഷിപ്പിക്കുവാൻ സാധിക്കുന്ന മാർഗ്ഗങ്ങൾ സഹപാഠികളുമായി ചേർന്നു കണ്ടുപിടിക്കുകയും അതിനുതകുന്ന തരത്തിൽ സീനിയർ ഡ്രാമാറ്റിക് ക്ലബ്ബിൻറെ വൈസ് പ്രസിഡൻറായി  ചുമതലയേൽക്കുകയും ചെയ്തു. അതുപോലെ സ്കൂളിലെ ഡിബേറ്റിംഗ് സൊസൈറ്റിയുടെ ഓണററി സെക്രട്ടറിയായി സാഹിത്യ സംവാദങ്ങളിലും മറ്റും സജീവമായി പങ്കെടുക്കുകയും ചെയ്തു.
അവസാന കാലങ്ങൾ
ജീവിതത്തിൻറെ അവസാന രണ്ടു ദശകങ്ങളിൽ സ്റ്റെല്ലയുടെ ജീവിതം സംഭവശൂന്യമായ ഒന്നായിരുന്നു. അവർ പൂർണ്ണമായും പൊതുസമൂഹത്തിൻറെ കാഴ്ചവട്ടത്തിൽ ഏതാണ്ട് പൂർണ്ണമായും അകന്നു കഴിഞ്ഞു.
അവർ  ജീവിതത്തിന്റെ ഏതാണ്ട് അവസാനം വരെ ആരോഗ്യം കാത്തു സംരക്ഷിച്ചിരുന്നു. ഒരു ജീവചരിത്ര രേഖയിൽ ജിൽ നെവില്ലെ കുറിച്ചിരിക്കുന്നു.
1980 കളുടെ മദ്ധ്യത്തിൽ ആവർത്തിച്ചുള്ള ആരോഗ്യപ്രശ്നങ്ങൾ അവരെ അലട്ടിയിരുന്നു. അവസാന കാലങ്ങളിൽ അവർ തൻറെ പൌത്രൻറെയും അയാളുടെ സ്ന്ഹിതയുടെയും സംരക്ഷണിയിലായിരുന്നു. 1989 ഡിസംബർ 19 ന് അവർ അന്തരിക്കുകയും ഹൈഗേറ്റ് സെമിത്തേരിയിൽ അവരുടെ ഭർത്താവിനെ അടക്കം ചെയ്തിരുന്നതിനു തൊട്ടടുത്ത് അടക്കം ചെയ്യപ്പെടുകയും ചെയ്തു. സംസ്കാരസമയത്ത് അവരുടെ അനന്തരവനും ശേഷം ജീവചരിത്രം രചിച്ചയാളുമായ റോഗ്ഗീ ഒലിവർ അവരുടെ രണ്ടു കവിതകൾ പാരായണം ചെയ്തിരുന്നു.
നേര്യമംഗലം എക്സ്റ്റൻഷൻ സ്കീം
കല്ലാർകുട്ടി റിസെർവോയറിൽ മൺസൂൺ മഴക്കാലത്ത് ലഭിക്കുന്ന അധിക ജലം ഒഴുക്കി കളയുന്നത് ഒഴിവാക്കുവാൻ വേണ്ടി നേര്യമംഗലം ജലവൈദ്യുതപദ്ധതി യുടെ എക്സ്റ്റൻഷൻ ആയി നിർമിച്ച പ്രതിവർഷം 58.27 ദശലക്ഷം യൂണിറ്റ് വൈദ്യുതി ഉത്പാദിപ്പിക്കാൻ ശേഷിയുള്ള കേരള സ്റ്റേറ്റ് ഇലക്ട്രിസിറ്റി ബോർഡിന്റെ ജലവൈദ്യുതപദ്ധതിയാണ്  നേര്യമംഗലം എക്സ്റ്റൻഷൻ സ്കീം. 2008 മെയ് 27 ന് ഇതു പ്രവർത്തനം തുടങ്ങി. നേര്യമംഗലം പവർ ഹൗസിനോട് ചേർന്നാണ് എക്സ്റ്റൻഷൻ സ്കീം പവർ ഹൗസ് നിർമിച്ചിട്ടുള്ളത് .പദ്ധതിയിൽ ഒരു ജലസംഭരണിയും ഒരു അണക്കെട്ടും ഒരു പവർ ഹൗസും ഉൾപ്പെടുന്നു.
പദ്ധതിയിലെ ജലസംഭരണികളും അണക്കെട്ടുകളും പവർ ഹൗസുകളും
1) നേര്യമംഗലം എക്സ്റ്റൻഷൻ സ്കീം പവർ ഹൗസ്
1) കല്ലാർകുട്ടി അണക്കെട്ട് (കല്ലാർകുട്ടി ജലസംഭരണി )
വൈദ്യുതി ഉത്പാദനം
നേര്യമംഗലം എക്സ്റ്റൻഷൻ സ്കീം ജലവൈദ്യുതപദ്ധതി യിൽ 25 മെഗാവാട്ടിന്റെ ടർബൈൻ (FRANCIS TYPE)  ഉപയോഗിച്ച്  25 മെഗാവാട്ട്   വൈദ്യുതി ഉത്പാദിപ്പിക്കുന്നു. വാർഷിക ഉൽപ്പാദനം 58.27  MU ആണ്. 2008 മെയ് 27 ന് യൂണിറ്റ് കമ്മീഷൻ ചെയ്തു.
അവലംബം
വർഗ്ഗം:കേരളത്തിലെ ജലവൈദ്യുതപദ്ധതികൾ
ജെഡോച്ചട്ട ഫോർമെഷൻ
മധ്യേഷ്യയിലെ ഗോബി മരുഭുമിയിൽ കാണുന്ന ഒരു ശിലാക്രമം ആണ് ജെഡോച്ചട്ട ഫോർമെഷൻ(Djadochta Formation) അഥവാ ജെഡോച്ചട്ട ശിലാക്രമം. ഇത് അന്ത്യ ക്രിറ്റേഷ്യസ് കാലത്ത് നിന്നും ഉള്ള ശിലാക്രമം ആണ്. ഏകദേശം 75 മുതൽ 71 വരെ ദശ ലക്ഷം വർഷങ്ങൾ മുൻപ്പ് ആണിത് രൂപപെട്ടത്‌ (കാമ്പനിയൻ).
ഇവിടെ കാലാവസ്ഥ 80 ദശ ലക്ഷം വർഷങ്ങളായി വലിയ മാറ്റം ഇല്ലാതെ തുടരുന്ന ഒന്നാണ്. പൂർണമായും മരുപ്രദേശം ആണ് ഇത്. ഇടയിൽ അവിടിവിടെ മരുപച്ചകളും കാണാം. മഴ നിഴൽ പ്രദേശമായ ഇവിടെ ബാഷ്പനം വളരെ കൂടുതൽ ആണ്, അത് കൊണ്ട് തന്നെ വരണ്ട കാലാവസ്ഥ ആണ് മികപ്പോഴും. ഇത് കൊണ്ട് തന്നെ ഫോസ്സിലുകൾ ഇവിടെ നല്ല രീതിയിൽ പ്രകൃത്യ തന്നെ സംരക്ഷണം കിട്ടിയിടുള്ളതാണ്.
ദിനോസറുകൾ
ഇവിടെ നിന്നും നിരവധി ദിനോസർ ഫോസ്സിലുകളും, മുട്ടയുടെ ഫോസ്സിലും കിട്ടിയിട്ടുണ്ട് (ദിനോസർ മുട്ടകൾ അടങ്ങിയ ഒരു കൂട് ), ഏറ്റവും കൂടുതൽ കിട്ടിയിടുള്ളത് പ്രൊടോസെറടോപ്സ് , പിനകോസോറസ് , വെലോസിറാപ്റ്റർ എന്നിവയുടെ ഫോസ്സിലുകൾ ആണ്.
ഉഭയ ജീവികൾ
ഇത് വരെ വർഗ്ഗീകരിച്ചിടില്ലാത്ത ഒരു തവളയുടെ ഫോസ്സിൽ.
അവലംബം
വർഗ്ഗം:മംഗോളിയയുടെ ഭൂമിശാസ്ത്രം
ദ മിനിസ്ട്രി ഓഫ് അറ്റ്മോസ്റ്റ് ഹാപ്പിനെസ്
2017 ൽ പുറത്തിറങ്ങിയ ഇംഗ്ലീഷ് നോവലാണ്  ദ്‌ മിനിസ്‌ട്രി ഓഫ്‌ അറ്റ്‌മോസ്റ്റ്‌ ഹാപ്പിനെസ്‌. അരുന്ധതി റോയ് തന്റെ ആദ്യ നോവലായ ഗോഡ് ഓഫ് സ്മോൾ തിംഗ്സ് പ്രസിദ്ധീകരിച്ച്   ഇരുപത് വർഷത്തിനു ശേഷമാണ് ഈ നോവൽ പുറത്തു വരുന്നത്. 2018-ൽ നോവലിന്റെ ജോണി എം.എൽ. തയ്യാറാക്കിയ മലയാള പരിഭാഷ അത്യാനന്തത്തിന്റെ ദൈവവൃത്തി എന്നപേരിൽ ഡി.സി. ബുക്സ് പ്രസിദ്ധപ്പെടുത്തി.
അവലംബം
വർഗ്ഗം:ഇംഗ്ലീഷ് നോവലുകൾ വർഗ്ഗം:2017-ൽ പുറത്തിറങ്ങിയ പുസ്തകങ്ങൾ
ലിനി പുതുശ്ശേരി
കേരളത്തിൽ നിന്നുള്ള ഒരു അരോഗ്യ ശുശ്രൂഷകയായിരുന്നു ലിനി പുതുശ്ശേരി.(ഇംഗ്ലീഷ്: Lini Puthussery) 'ഇന്ത്യയുടെ ഹീറോ' എന്ന് ലോക മാധ്യമങ്ങളും ലോകാരോഗ്യ സംഘടനയും വിശേഷിപ്പിച്ചു 2018 ൽ കേരളത്തിലെ കോഴിക്കോട് ജില്ലയിലെ ചെങ്ങരോത്ത് എന്ന ഗ്രാമത്തിൽ പൊട്ടിപ്പുറപ്പെട്ട നിപ്പാ വൈറസ് പകർച്ചവ്യാധിയിൽ രോഗികളെ പരിചരിക്കുന്നതിനിടയിൽ രോഗം പിടിപെട്ട് മരിച്ചതോടെ ലോക ജനശ്രദ്ധയിലേക്കെത്തി. ദ എക്കണോമിസ്റ്റ് എന്ന ലോകപ്രശസ്തമാഗസിൻ അവരുടെ ചരമ കോളത്തിൽ ഒരു ഹൃദ്യമായ കോളം തന്നെ ലിനിയുടെ ഓർമ്മയിൽ എഴുതി. അതിനെ തുടർന്ന് ലോകാരോഗ്യസംഘടന ലിനിയുടെ നിസ്സ്വാർത്ഥമായ സേവനത്തെ പുകഴ്ത്തുകയുണ്ടായി. ആരോഗ്യപ്രവർത്തകരുടെ ഡയറക്റ്ററായ ജിം കാമ്പെൽ ലിനിയുടെ ത്യാഗം ഗാസയിലെ റാസൻ അൽ നജ്ജാർ, ലൈബീരിയയിലെ സലോമി കർവാ എന്നിവരുടേ ത്യാഗത്തിതിനൊപ്പമാണെന്ന് റ്റ്വീറ്റ് ചെയ്തു.
പശ്ചാത്തലം
ലോകത്തിൽ അപൂർവ്വമായി മാത്രം ഉണ്ടാകുന്ന ഒരു സാംക്രമിക രോഗമാണ് നിപ വൈറസ് ബാധ അഥവ എൻ. ഐ. വി. ബാധ. 2018 ൽ കേരളത്തിൽ ഇതിന്റെ ആദ്യത്തെ പടർച്ച ഉണ്ടായത് കോഴിക്കോട് ചെങ്ങരോത്ത് എന്ന ഗ്രാമത്തിലാണ്. അവിടെയുള്ള മുഹമ്മദ് സാബിത്ത് എന്നയാൾക്കാണ് ഇത് ആദ്യമായി ബാധിച്ചത്. തുടർന്ന് സാബിത്ത് രോഗചികിത്സ തേടിയെത്തിയ കോഴിക്കോട് പേരാമ്പ്ര താലൂക്ക് ആശുപത്രിയിൽ ദിവസവേതനത്തിൽ ജോലി ചെയ്തിരുന്ന നർസിങ്ങ് ജീവനക്കാരിയായിരുന്നു ലിനി. സാബിത്തിന്റെ ഒരു രാത്രി മുഴുവനും പരിചരിച്ചത് ലിനി ആയിരുന്നു. വേണ്ടത്ര സുരക്ഷ എടുക്കാതിരുന്നതുകൊണ്ട് ലിനിക്കും രോഗം ബാധിച്ചു. നിപ്പ വൈറസ് ആണു പകർച്ചവ്യാധിക്കു കാരണമെന്നു കണ്ടുപിടിക്കുന്നതിനു മുൻപേ ആയിരുന്നു. സാബിത്തിനെ ലിനി പരിചരിച്ചത്. പിന്നീട് വൈറസിനെ കണ്ടെത്തിയതിനുശേഷം ആരോഗ്യപ്രവർത്തകർ മതിയായ സുരക്ഷക്രമീകരണങ്ങൾ സ്വീകരിച്ചു എങ്കിലും ലിനിയെ രോഗം ബാധിച്ചു കഴിഞ്ഞിരുന്നു.
കുറച്ച് ദിവസങ്ങൾക്ക് ശേഷം സാബിത്ത് മരണത്തിനു കീഴടങ്ങിയിരുന്നു. അതിനകം കേരളത്തിലെ പകർച്ചവ്യാധി ലോക ജനശ്രദ്ധയാകർഷിച്ചിരുന്നു. തുടർന്ന് ഒരാഴ്ചക്ക് ശേഷം ലിനി തനിക്ക് സാബിത്തിന്റേതിനു സമാനമായ രോഗലക്ഷണങ്ങൾ ഉണ്ടെന്നു തിരിച്ചറിയുകയും മെഡിക്കൽ കോളേജ് ആശുപത്രിയിൽ ചെന്ന്  ചികിത്സക്കായി പ്രവേശനം തേടുകയും ചെയ്തു. തന്നെ പ്രത്യേക സുരക്ഷാ വാർഡിലേക്ക് മാറ്റണമെന്ന് ലിനി അഭ്യർത്ഥിച്ചിരുന്നു. പിറ്റേന്ന് രാവിലെ ലിനി മരണത്തിനു കീഴടങ്ങി. മരണക്കിടക്കയിൽ കിടന്നുകൊണ്ട് ലിനി ഭർത്താവിനെഴുതിയ കുറിപ്പ് സോഷ്യൽ മീഡിയയിൽ വലിയ പ്രചരണത്തിനു കാരണമായി. ലിനിക്കൊപ്പം ജോലി ചെയ്തിരുന്നവരും നിപാ വൈറസിനു വേണ്ടി പ്രത്യേക നിയോഗിക്കപ്പെട്ട ആരോഗ്യപ്രവർത്തകരും പനി ബാധിച്ചിട്ടു പോലും അത് അവഗണിച്ച് രോഗീ ശുശ്രൂഷയ്ക്കായെത്തിയ ലിനിയെ അഭിനവ നായികയായി പ്രകീർത്തിക്കുകയുണ്ടായി.
ജീവിതരേഖ
കോഴിക്കോട് ജില്ലയിലെ ചെമ്പനോട എന്ന ഗ്രാമത്തിലാണ് ലിനി ജീവിച്ചിരുന്നത്. ഭർത്താവ് സജീഷ് ബഹ്റൈനിലാണ് ജോലി ചെയ്തിരുന്നത്. മക്കൾ റിതുൽ സിദ്ധാർത്ഥ് എന്നിവർ. ഭർത്താവ് ലിനിക്കായി കുടുംബ വിസക്ക് ശ്രമിച്ചിരുന്നു എങ്കിലും ലിനി തന്റേതായ ജോലിയിലൂടെ വിസ കരസ്ഥമാക്കി ബഹറിനിലേക്ക് പോകാനാണ് ആഗ്രഹിച്ചിരുന്നത്.
റഫറൻസുകൾ
വർഗ്ഗം:ഇന്ത്യൻ നഴ്സുമാർ
വി.ജെ. റോബർട്ട്‌
കേരള ലളിതകലാ അക്കാദമിയുടെ സംസ്ഥാന മുഖ്യപുരസ്‌കാരം ലഭിച്ച ശില്‌പിയാണ് '''വി.ജെ. റോബർട്ട്‌'''.
ജീവിതരേഖ
ആലപ്പുഴ സ്വദേശിയാണ്. ആലപ്പുഴയിലെ കാർട്ടൂണിസ്റ്റ് ശങ്കർ സ്മാരക കാർട്ടൂൺ മ്യൂസിയത്തിൽ പൈതൃകത്തിന്റെ ഉടച്ചുവാർക്കൽ ദൃശ്യമാക്കുന്ന പൈതൃകത്തിന്റെ വന്യത എന്ന ശിൽപം പ്രദർശിപ്പിച്ചിട്ടുണ്ട്.
അവലംബം
വർഗ്ഗം:കേരളത്തിലെ ശില്പികൾ വർഗ്ഗം:കേരള ലളിതകലാ അക്കാദമിയുടെ ശിൽപ്പത്തിനുള്ള പുരസ്‌കാരം ലഭിച്ചവർ
വർഗ്ഗീസ് ചെറിയാൻ
കൊല്ലം ജില്ലയിലെ പത്തനാപുരം താലൂക്കിൽ ജീവിച്ചിരിക്കുന്ന ഇന്ത്യൻ സ്വാതന്ത്ര്യസമരസേനാനിനികളിൽ ഒരാളാണ് ശ്രീ. വർഗ്ഗീസ് ചെറിയാൻ. കുട്ടനാട് എടത്വാ എന്ന സ്ഥലത്ത് ജനിച്ച ഇദ്ദേഹത്തിന് സ്കുൾ അധ്യാപകനായി ജോലി ലഭിച്ചെങ്കിലും അദ്ദേഹം സ്വാതന്ത്ര്യസമരത്തിൽ പങ്കുകൊള്ളുകയായിരുന്നു. 1973ൽ‌ ഇന്ദിരാഗാന്ധി അധികാരത്തിലിരിക്കുന്ന സമയത്ത് അനുവദിക്കപ്പെട്ട സ്വാതന്ത്ര്യസമര പ്രവർത്തനങ്ങളിലേർപ്പെട്ട് ആറുമാസമെങ്കിലും ജയിൽവാസമനുഭവിച്ചിട്ടുള്ളവർക്കുള്ള പെൻഷൻ ഇപ്പോഴും അദ്ദേഹത്തിന് ലഭിച്ചുകൊണ്ടിരിയ്ക്കുന്നു. ഇന്ദിരാഗാന്ധിയിൽ നിന്നും താമ്രപത്രവും ലഭിച്ചിട്ടുണ്ട്.
അവലംബം
വർഗ്ഗം:കേരളത്തിലെ സ്വാതന്ത്ര്യ സമര സേനാനികൾ
ഓഡിൻ പർവ്വതം
ഓഡിൻ പർവ്വതം കാനഡയിലെ നുനാവട്ടിലെ ക്വുക്കിഖ്ട്ടാലുക്കിലുള്ള ഒരു പർവതമാണ്. പാങ്‌നിർതുങ്ങിന് ഏകദേശം 46 കിലോമീറ്റർ (29 മൈൽ) വടക്കും അസ്‌ഗാർഡ് പർവതത്തിന് തെക്കുമായി അക്ഷയുക് ചുരത്തോട് ചേർന്ന് ഔയുയിട്ടക്ക് ദേശീയോദ്യാനത്തിലാണ് ഇത് സ്ഥിതി ചെയ്യുന്നത്. ബാഫിൻ ദ്വീപിലെ ഏറ്റവും ഉയരം കൂടിയ പർവ്വതമാണ് ഓഡിൻ പർവ്വതം. ബാഫിൻ പർവതനിരകളിലെ ഏറ്റവും ഉയരം കൂടിയ പർവതവും ആർട്ടിക് കോർഡില്ലേറയിലെ അഞ്ചാമത്തെ ഉയരവും കൂടിയ പർവതവുമാണ് ഓഡിൻ.
വിശ്വജിത് ഗുപ്ത
ഇന്ത്യക്കാരനായ ഒരു പാലിയൻറോളജിസ്റ്റാണ് വിശ്വ ജിത് ഗുപ്ത ( ജനനം 14 നവംബർ 1942)     പഞ്ചാബ് സർവകലാശാലയിൽ പാലിയൻറോളജി ഇൻസ്റ്റിറ്റ്യൂട്ടിൻറെ ഡയറക്ടറായിരുന്നു. ഫോസിൽ ഗവേഷണത്തിൽ വലിയതോതിലുള്ള തട്ടിപ്പ് നടത്തിയതിനാൽ കുപ്രസിദ്ധനാണ് വിശ്വജിത് ഗുപ്ത,
20 വർഷത്തെ പഠനപ്രവർത്തനങ്ങളെ അടിസ്ഥാനമാക്കിയാണ് താൻ 400-ലധികം ഗവേഷണ പ്രബന്ധങ്ങൾ രചിച്ചതെന്ന് ഗുപ്ത അവകാശപ്പട്ടിരുന്നു. ഇതിൽ സംശയം തോന്നിയ ഓസ്‌ട്രേലിയൻ ജിയോളജിസ്റ്റായ ജോൺ ടാലന്റ് ഗുപ്തയുടെ കണ്ടെത്തലുകളെ സൂക്ഷ്മപരിശോധനയ്ക്ക് വിധേയമാക്കി. ഏകദേശം ഒമ്പത് വർഷം എടുത്തു നടത്തിയ പഠനത്തിലൂടെ ടാലന്റ് ഗുപ്തയുടെ തട്ടിപ്പുകൾ പൂറത്തുകൊണ്ടു വന്നു.
നേപ്പാളിലെ റോഡ് കട്ട് സൈറ്റ് സന്ദർശിച്ച ടാലന്റും ജോൺ പിക്കറ്റും ചേർന്നാണ് തട്ടിപ്പിന്റെ കണ്ടെത്തൽ ആരംഭിച്ചത്, അവിടെ ഗുപ്ത ഡെവോണിയൻ കോനോഡന്റ് ഫോസിലുകളുടെ സമൃദ്ധമായ എണ്ണം റിപ്പോർട്ട് ചെയ്തിരുന്നു. അദ്ദേഹം സൂചിപ്പിച്ച ഇരുപതോളം സ്ഥലങ്ങളിൽ ഫോസിലുകളൊന്നും അവർ കണ്ടെത്തിയില്ല, എന്നാൽ സിലൂറിയൻ കാലഘട്ടത്തിലെ ഫോസിൽ ലഭിച്ച ഒരു സൈറ്റ് അവർ കണ്ടെത്തി. രണ്ട് പ്രബന്ധങ്ങളിൽ ഒരേ ചിത്രം ഗുപ്ത ഉപയോഗിച്ചത് അവർ കണ്ടെത്തി.ഇത് പിശകാകാനുള്ള  സാധ്യത അവർ പരിഗണിച്ചിരുന്നു.എന്നാൽ 1879- ൽ ജോർജ്ജ് ജെന്നിംഗ്സ് ഹിൻഡെ ന്യൂയോർക്കിന് സമീപം ശേഖരിച്ച മാതൃകകൾക്ക് സമാനമായ ഫോസിലുകളുടെ ചിത്രീകരണങ്ങൾ ഗുപ്ത ഉപയോഗിച്ചതായി കൂടുതൽ വിശദമായ പരിശോധനയിൽ അവർ കണ്ടെത്തി. അവർ സഹ രചയിതാക്കളുമായി അഭിമുഖം നടത്തുകയും ഗുപ്തയുമായി പല അവസരങ്ങളിലും സംസാരിക്കുകയും ഒമ്പത് വർഷത്തെ ഗവേഷണത്തിന് ശേഷം വഞ്ചനയുടെ മനഃപൂർവ്വമായ സ്വഭാവത്തെയും തോതിനെയും കുറിച്ച് വിശദമായ ആരോപണങ്ങൾ ഉന്നയിക്കുകയും ചെയ്തു. തന്റെ സഹപ്രവർത്തകരുടെ ക്രെഡൻഷ്യലുകൾ ചൂണ്ടിക്കാട്ടി ഗുപ്ത അവകാശവാദങ്ങളോട് പ്രതികരിക്കാൻ ശ്രമിച്ചു.
നാല് വർഷത്തെ അന്വേഷണം നടത്തിയ ശേഷം ഗുപ്തയെ ചണ്ഡീഗഢിലെ പഞ്ചാബ് സർവകലാശാലയിലെ പുരാജീവശാസ്ത്രം ഇൻസ്റ്റിറ്റിയൂട്ട് ഡയറക്ടർ സ്ഥാനത്തു നിന്ന് സസ്പെൻഡ് ചെയ്തു. എന്നാൽ ഒരു കോടതി ഉത്തരവിൻറെ അടിസ്ഥാനത്തിൽ പദവി പിന്നീട് പുനഃസ്ഥാപിച്ചു. 2002 ൽ സൂപ്പർ ആനുവേഷൻ ആനുകൂല്യങ്ങളോടെ ഗുപ്ത "സ്വാഭവികമായി" വിരമിച്ചു
റഫറൻസുകൾ
വർഗ്ഗം:1942-ൽ ജനിച്ചവർ വർഗ്ഗം:ജീവിച്ചിരിക്കുന്ന പ്രമുഖർ
റഷ്യൻ മിഷൻ, അലാസ്ക
റഷ്യൻ മിഷൻ (Iqugmiut in Central Yup'ik) കുസിൽവാക് സെൻസസ് മേഖലയിലുള്ള യു.എസ്. സംസ്ഥാനമായ അലാസ്കയിലെ ഒരു പട്ടണമാണ്. 1842 ൽ സ്ഥാപിച്ച റഷ്യൻ -അമേരിക്കൻ കമ്പനിയുടെ ആദ്യത്തെ രോമ വ്യവസായ കേന്ദ്രത്തിലാണ് പട്ടണത്തിൻറെ സ്ഥാനം. റഷ്യൻ മിഷൻ എന്ന പേര് ഔദ്യോഗകമായി ചാർത്തപ്പെട്ടത് റഷ്യൻ കൈവശമുള്ള അലാസ്കൻ ഭൂമി യു.എസിനു കൈമാറിയതോടുകൂടിയാണ് മദ്യം ഇവിടെ നിരോധിക്കപ്പെട്ടിരിക്കുന്നു. 2000 ലെ സെൻസസിൽ 296 ആയിരുന്ന ഈ പട്ടണത്തിലെ ജനസംഖ്യ 2010 ലെ സെൻസസ് പ്രകാരം 312 ആയി തിട്ടപ്പെടുത്തിയിരുന്നു.
ഭൂമിശാസ്ത്രം
റഷ്യൻ മിഷൻറെ അക്ഷാംശ രേഖാംശങ്ങൾ 61.78556°N, -161.33417°W ആണ്.
യുണൈറ്റഡ് സ്റ്റേറ്റ്സ് സെൻസസ് ബ്യൂറോ യുടെ കണക്കുകൾ പ്രകാരം പട്ടണത്തിൻറെ വിസ്തൃതി 6.2 sqmi ആണ്. ഇതിൽ 5.7 sqmi കരഭാഗവും 0.5 sqmi ഭാഗം (8.27 ശതമാനം) വെള്ളവുമാണ്.
അവലംബം
വർഗ്ഗം:അലാസ്കയിലെ പട്ടണങ്ങൾ
ചാങ് ഷോ-ഫൂംഗ്
തായ്‌വാനിലെ പരിസ്ഥിതി പ്രവർത്തകയും എഴുത്തുകാരിയും രാഷ്ട്രീയക്കാരിയുമാണ് ചാങ് ഷോ-ഫൂംഗ് (ചൈനീസ്: 張曉風; പിൻയിൻ: Zhāng Xiǎofēng; ജനനം: 29 മാർച്ച് 1941). 2012 ൽ ലെജിസ്ലേറ്റീവ് യുവാനിലേക്ക് തിരഞ്ഞെടുക്കപ്പെട്ട അവർ 2013 മാർച്ചിൽ രാജിവയ്ക്കുന്നതുവരെ സേവനമനുഷ്ഠിച്ചു.
വിദ്യാഭ്യാസവും സാഹിത്യ ജീവിതവും
ജിൻ‌ഹുവ സ്വദേശിയായ ചാങ് 1949 ൽ തായ്‌വാനിലേക്ക് മാറി. 1962 ൽ ബിരുദം നേടിയ സൂച്ചോ സർവകലാശാലയിൽ ചൈനീസ് സാഹിത്യം പഠിച്ചു. അവർ ഹോങ്കോംഗ് ബാപ്റ്റിസ്റ്റ് തിയോളജിക്കൽ സെമിനാരിയിലും നാഷണൽ യാങ്-മിംഗ് സർവകലാശാലയിലും പഠിപ്പിച്ചു. അവരുടെ മിക്ക കൃതികളും ചരിത്രസംഭവങ്ങളെ ആധുനിക കാലത്തെ കഥകളായി ഉൾക്കൊള്ളുന്നു.
ആക്ടിവിസം
2010 ൽ അറിയപ്പെടുന്ന തായ്‌പേയിലെ നംഗാങ് ജില്ലയിൽ ഒരു ബയോടെക്നോളജി പാർക്ക് നിർമ്മിക്കുന്നതിനെതിരെ ചാങ് എതിർത്തു. ഈ പ്രദേശത്തെ "തായ്‌പേയിയുടെ അവസാനത്തെ ഹരിതഭൂമി" എന്ന് വിശേഷിപ്പിച്ചു. അവരുടെ അഭിഭാഷകൻ സൈറ്റിലേക്കുള്ള നേരിട്ടുള്ള സന്ദർശനങ്ങൾ പ്രത്യേകം എടുത്തുകാട്ടി. ഈ പ്രദേശത്തെ പ്രകൃതിദത്ത തണ്ണീർത്തടങ്ങൾ "തായ്‌പേയ്സ് സെൻട്രൽ പാർക്ക്" ആയി നിലനിർത്തുന്നതിനെ അവർ അനുകൂലിച്ചു. പിങ്‌ടംഗ് കൗണ്ടിയിലെ അലംഗി ട്രയലിന്റെ പരിപാലനത്തെയും ചാങ് പിന്തുണച്ചിരുന്നു. പൊതു പച്ചപ്പിന്റെ നിലവാരമില്ലാത്ത പരിചരണത്തെ അവർ പാദം വരിഞ്ഞുകെട്ടലുമായി താരതമ്യപ്പെടുത്തി.
രാഷ്ട്രീയ ജീവിതം
പീപ്പിൾ ഫസ്റ്റ് പാർട്ടിയുടെ പ്രതിനിധിയായി ആനുപാതിക പ്രാതിനിധ്യ പാർട്ടി ലിസ്റ്റ് സംവിധാനം വഴി നിയമസഭാ യുവാനിലേക്ക് അവർ തിരഞ്ഞെടുക്കപ്പെട്ടു. ഒരു നിയമസഭാ സാമാജികയെന്ന നിലയിൽ, ചാംഗ് നിരവധി ഹരിത കാരണങ്ങളെ പിന്തുണച്ചു. 2012 മാർച്ചിൽ, അവിവാഹിതരായ സ്ത്രീകൾക്ക് സർക്കാർ സഹായം നൽകണമെന്ന് അവർ നിർദ്ദേശിച്ചു, അന്തർദേശീയ വിവാഹത്തിനെതിരെ തായ്‌വാൻ പുരുഷന്മാരെ ഉപദേശിക്കുകയും ഈ രീതിയെ "വിചിത്രമായ ഒരു ശീലം" എന്ന് വിളിക്കുകയും ചെയ്തു. ചാങ്ങിന്റെ അഭിപ്രായങ്ങൾ ഒന്നിലധികം നാഗരിക ഗ്രൂപ്പുകളിൽ നിന്ന് വിമർശനത്തിന് ഇടയാക്കി. 2013 മാർച്ച് 15 ന് അവർ നിയമസഭയിൽ നിന്ന് രാജിവച്ചു.
അവലംബം
വർഗ്ഗം:1941-ൽ ജനിച്ചവർ വർഗ്ഗം:തായ്‌വാനീസ് പരിസ്ഥിതി പ്രവർത്തകർ
ആംബർ​ ടാംബ്ലിൻ
ഒരു അമേരിക്കൻ നടിയും, എഴുത്തുകാരിയും, കവയിത്രിയും, ചലച്ചിത്ര സംവിധായികയുമാണ് ആംബർ റോസ് ടാംബ്ലിൻ (ജനനം : 1983 മെയ് 14). ആംബർ ടാംബ്ലിൻ ആദ്യമായി ദേശീയ ശ്രദ്ധ നേടുന്നത് ജനറൽ ഹോസ്പിറ്റൽ എന്ന സോപ്പ് ഓപ്പറ യിൽ എമിലി ക്വാർട്ടർമൈൻ എന്ന കഥാപാത്രത്തെ അവതരിപ്പിച്ചതോടെയാണ്. ശേഷം പ്രൈംടൈം പരമ്പരയായ ജോവാൻ ഓഫ് അർക്കാഡിയ യിൽ ജോവാൻ ഗിറാർഡി എന്ന ടൈറ്റിൽ കഥാപാത്രത്തെ അവതരിപ്പിക്കുകയും ഇതിന് പ്രൈം ടൈം എമ്മി, ഗോൾഡൻ ഗ്ലോബ് പുരസ്കാര നാമനിർദ്ദേശങ്ങൾ ലഭിക്കുകയും ചെയ്തിരുന്നു. ദ സിസ്റ്റർഹുഡ് ഓഫ് ദി ട്രാവലിംഗ് പാൻറ്സ്് (2005), ദി ഗ്രഡ്ജ് 2 (2006), ദ റിംങ് (2002), 127 അവേർസ് (2010) എന്നിവ അവരുടെ പ്രധാന കഥാ ചിത്രങ്ങളിൽ ഉൾപ്പെടുന്നു. മെഡിക്കൽ നാടക പരമ്പരയായിരുന്ന ഹൌസിൽ മാർത്ത എം. മാസ്റ്റേർസ് എന്ന സുപ്രധാന കഥാപാത്രമായിരുന്നു. CBS ൻറെ ടു ആൻറ് എ ഹാഫ് മെൻ എന്ന ഹാസ്യ പരമ്പരയുടെ സീസൺ 11 ൽ ജെന്നി എന്ന പ്രധാന കഥാപാത്രമായി അഭിനിയിച്ചു.
ആദ്യകാല ജീവിതം
കാലിഫോർണിയയിലെ സാന്താ മോണിക്കയിലാണ് ആംബർ ടാംബ്ലിൻ ജനിച്ചത്. ഒരു നടനും നർത്തകനും ഗായകനുമായിരുന്ന ആംബർ ടാംബ്ലിൻറെ പിതാവ് റസ്സ് ടാംബ്ലിൻ 1961 ലെ വെസ്റ്റ് സൈഡ് സ്റ്റോറി, 1954 ലെ സെവൻ ബ്രൈഡ്സ് ഫോർ സെവൻ ബ്രദേർസ്, ടെലിവിഷൻ പരമ്പരയായിരുന്ന ട്വിൻ പീക്സ് എന്നിവയിൽ അഭിനയിച്ചിരുന്നു. മാതാവ് ബോണി മുറെ, ഒരു ഗായികയും അദ്ധ്യാപികയും ചിത്രകാരിയുമായിരുന്നു.
പുറം കണ്ണികൾ
വർഗ്ഗം:1983-ൽ ജനിച്ചവർ വർഗ്ഗം:മേയ് 14-ന് ജനിച്ചവർ
ഹരാൾഡ് ഷൂമാക്കർ
പശ്ചിമജർമ്മൻ ഫുട്ബോൾ കളിക്കാരനും 1982,1986 ലോകകപ്പുകളിൽ ജർമ്മൻ ടീമിൽ അംഗവുമായിരുന്നു. ഹരാൾഡ് ആന്റൺ ഷൂമാക്കർ എന്ന ടോണി ഷൂമാക്കർ.(ജ: മാർച്ച് 6  -1954 )
ഷൂമാക്കർ ഗോൾ കീപ്പർ എന്ന നിലയിൽ 1979 മുതൽ 1986 വരെ 76 അന്താരാഷ്ട്ര മത്സരങ്ങളിൽ ജർമ്മനിയെ പ്രതിനിധീകരിച്ചിട്ടുണ്ട്. ഇതിൽ 15 ലോകകപ്പ് യോഗ്യതാമത്സരങ്ങളും 14 ലോകകപ്പ് മത്സരങ്ങളും ഉൾപ്പെടുന്നു.
അവലംബം
വർഗ്ഗം:ഫുട്ബോൾ ഗോൾകീപ്പർമാർ വർഗ്ഗം:ജർമ്മൻ ഫുട്ബോൾ കളിക്കാർ‎ വർഗ്ഗം:1954-ൽ ജനിച്ചവർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:1982 ഫിഫ ലോകകപ്പിലെ കളിക്കാർ വർഗ്ഗം:1986 ഫിഫ ലോകകപ്പിലെ കളിക്കാർ വർഗ്ഗം:മാർച്ച് 6-ന് ജനിച്ചവർ
മുക്തേശ്വര ക്ഷേത്രം, ഭുവനേശ്വർ
ഒഡീഷയിലെ ഭുവനേശ്വരത്ത് സ്ഥിതി ചെയ്യുന്ന പത്താം നൂറ്റാണ്ടിലെ ഒരു ഹിന്ദു ക്ഷേത്രമാണ് മുക്തേശ്വര ക്ഷേത്രം. ഒഡീഷയിലെ ഹിന്ദുക്ഷേത്രങ്ങളുടെ വളർച്ചയെക്കുറിച്ചുള്ള പഠനത്തിൽ വളരെയധികം പ്രാധാന്യം കൈവന്ന ഈ ക്ഷേത്രം 950-975 കാലഘട്ടത്തിലാണ് നിർമ്മിച്ചിരിക്കുന്നത്. എല്ലാ ശൈലീപരമായ ആവിർഭാവത്തിന്റെയും മൂർദ്ധന്യാവസ്ഥയെ മുക്തേശ്വറിൽ കാണാം. ഭുവനേശ്വറിൽ സ്ഥിതി ചെയ്യുന്ന രാജറാണി ക്ഷേത്രം, ലിംഗരാജ് ക്ഷേത്രം തുടങ്ങിയ ക്ഷേത്രങ്ങളിൽ കാണുന്നതുപോലെ ഒരു നൂറ്റാണ്ട് മുഴുവൻ തുടരുന്ന സൂക്ഷ്‌മനിരീക്ഷണ കാലഘട്ടത്തിന് തുടക്കമിടുന്നു. നഗരത്തിലെ പ്രധാന വിനോദ സഞ്ചാര കേന്ദ്രങ്ങളിൽ ഒന്നാണിത്.
പുറം കണ്ണികൾ
വർഗ്ഗം:ഒഡീഷയിലെ ശിവക്ഷേത്രങ്ങൾ വർഗ്ഗം:ഇന്ത്യയിലെ ശിവക്ഷേത്രങ്ങൾ
ആർഥർ റോളണ്ട് ക്ണാപ്പ്
ഒരു ബ്രിട്ടീഷ് സിവിൽ ഉദ്ദ്യോഗസ്ഥനായിരുന്നു സർ ആർതർ റൗളൻഡ് ക്ണാപ്പ് (ഡിസംബർ 10, 1870 — മരണം: മെയ് 22, 1954). 1923 മുതൽ 1926 വരെ ഇദ്ദേഹം ഇന്ത്യയിൽ മദിരാശി (മദ്രാസ്) എക്സിക്യൂട്ടിവ് കൗൺസിലിൽ റവന്യു മെംബറായി സേവനം അനുഷ്ടിച്ചിട്ടുണ്ട്. ഇതുകൂടാതെ മലബാർ ജില്ലയുടെ അസിസ്റ്റന്റ് കളക്ടറും മജിസ്ട്രേട്ടുമായിരുന്നു ഇദ്ദേഹം.
വടവുകോട് ബ്ലോക്ക് പഞ്ചായത്ത്
എറണാകുളം ജില്ലയിൽ കുന്നത്തുനാട് താലൂക്കിലാണ് 185.95 ചതുരശ്രകിലോമീറ്റർ വിസ്തീർണ്ണമുള്ള വടവുകോട് ബ്ളോക്ക് പഞ്ചായത്ത് സ്ഥിതി ചെയ്യുന്നത്. 1961 ഒക്ടോബറിലാണ് ഈ ബ്ളോക്ക് രൂപീകൃതമായത്
ആർഥർ റോളണ്ട് ക്ണാപ്പ്
ജീവ ചരിത്രം
ആർതർ റൗളൺഡ് ക്ണാപ്പ് 1870ൽ വൂൾട്സ്റ്റണിൽ ലഫ്റ്റനന്റ് കേണൽ ചാൾസ് ബാരറ്റ് ക്ണാപ്പിന്റെ പുത്രനായി പിറന്നു. വെസ്റ്റ്മിനിസ്റ്റെർ സ്കൂളിലും ഒക്സ്ഫോർഡിലെ ക്രൈസ്റ്റ് ചർച്ചിലും വിദ്യാഭ്യാസം നേടി.ഒക്സ്ഫൊഡിലെ  സൈന്റ് എഡ്മണ്ട്  ഹാൾ പ്രിൻസിപ്പാൾ ആയ എഡ്വേർഡ് മൂറിന്റെ മകൾ ഫ്ലോറൻസ് ആനി മൂറിനെ വിവാഹം കഴിച്ചു.
വടവുകോട് ബ്ലോക്ക് പഞ്ചായത്ത്
ഗ്രാമപഞ്ചായത്തുകൾ
വടവുകോട് ബ്ലോക്ക് പഞ്ചായത്തിൽ ഉൾപ്പെടുന്ന ഗ്രാമപഞ്ചായത്തുകൾ താഴെപ്പറയുന്നവയാണ്.
ആർഥർ റോളണ്ട് ക്ണാപ്പ്
ഉദ്യോഗം
1891 ൽ ഇദ്ദേഹം ഇന്ത്യൻ സിവിൽ സർവീസിൽ ചേർന്നു.മദിരാശി പ്രവിശ്യ യിലെ മലബാർ ജില്ല, മദ്രാസ്മജിസ്റ്റ്രേട്ടും അസിസ്റ്റന്റ് കലക്ടറുമായി ആണ് ആദ്യ നിയമനം.1899 ൽ റവന്യു ബോഡിൽ അണ്ടർ സെക്രട്ടറിയായും സെക്രട്ടറിയായും ഉദ്യോഗ കയറ്റം ലഭിച്ചു, ഓർഡർ ഓഫ് ദ ബ്രിട്ടീഷ് എമ്പെറർ,  പദവി ലഭിച്ചു.
വടവുകോട് ബ്ലോക്ക് പഞ്ചായത്ത്
വിലാസം
വടവുകോട് ബ്ളോക്ക് പഞ്ചായത്ത് കോലഞ്ചേരി-682311 ഫോൺ : 0484-2760249 ഇമെയിൽ : bdovadavucode@rediffmail.com
ആർഥർ റോളണ്ട് ക്ണാപ്പ്
ഉദ്യോഗം
വർഗ്ഗം:1870-ൽ ജനിച്ചവർ വർഗ്ഗം:1954-ൽ മരിച്ചവർ വർഗ്ഗം:ഡിസംബർ 10-ന് ജനിച്ചവർ വർഗ്ഗം:മേയ് 22-ന് മരിച്ചവർ
വാപ്പുസ്ക് ദേശീയോദ്യാനം
വാപ്പുസ്ക് ദേശീയോദ്യാനം 1996 ൽ സ്ഥാപിക്കപ്പെട്ട കാനഡയിലെ 37 ആമത്തെ ദേശീയോദ്യാനമാണ്. കാനഡയിലെ വടക്കു-കിഴക്കൻ മണിറ്റോബ യിലെ ചർച്ചിലിൽ നിന്ന് 45 കിലോമീറ്റർ (28 മൈൽ) തെക്കായി ഹഡ്സൺ പ്ലെയിൻസ് ഇക്കോസോണിൽ ഹഡ്സൺ ബേ തീരത്തായിട്ടാണ് ഇതു സ്ഥിതിചെയ്യുന്നത്. ഇതിൻറെ വിദൂരസ്ഥമായ നിലനിൽപ്പും ദേശീയോദ്യാനം സംരക്ഷിക്കുന്നതിനുള്ള ശ്രമങ്ങളും കാരണമായി ദേശീയോദ്യാനത്തിലേക്കുള്ള പ്രവേശനം പരിമിതമാണ്. അലോങ്കിയൻ ഭാഷാകുടുംബത്തിലെ ക്രീ ഭാഷാ വകഭേദത്തിൽ ധ്രുവക്കരടികളെ (wâpask) സംബോധന ചെയ്യുന്ന പേരാണ് വാപ്പുസ്ക എന്നത്. വന്യമായ ധ്രുവക്കരടികളെ കാണുവാനും ചിത്രങ്ങളെടുക്കാനും അനുയോജ്യമായ ലോകത്തിലെ ഏറ്റവും മികച്ച ഇടമായ കേപ്പ് ചർച്ചിൽ ഈ ദേശീയോദ്യാനത്തിനുള്ളിലായിട്ടാണ്. കേപ്പ് ചർച്ചിലിലേയ്ക്കു ആളുകൾക്കു പ്രവേശിക്കുവാൻ ഹെലിക്കോപ്റ്റർ, തുന്ദ്ര ബഗ്ഗി എന്ന വാഹനം ഉപയോഗിച്ചോ മാത്രമേ സാധിക്കുകയുള്ളൂ.
വൃദ്ധന്മാരെ സൂക്ഷിക്കുക
വൃദ്ധന്മാരെ സൂക്ഷിക്കുക ദിലീപ്, ജയറാം, ഹരിശ്രീ അശോകൻ എന്നിവർ അഭിനയിച്ച സുനിലിന്റെ സംവിധാനത്തിൽ 1995-ൽ പുറത്തിറങ്ങിയ ഒരു മലയാളചലച്ചിത്രമാണ്.
കഥ
സുഹൃത്തുക്കളായ സത്യരാജും ധർമ്മരാജും രണ്ട് വൃദ്ധന്മാരുടെ വേഷം ധരിച്ച് ഹേമയുടെ ഉടമസ്ഥതയിലുള്ള റോസ് ഹോട്ടലിലേക്ക് പോകുന്നു. റോസ് ഹോട്ടലിൽ വയോധികർ അപ്രതീക്ഷിതമയി ബന്ദികളാക്കപ്പെടുന്നു. ജനങ്ങളെ രക്ഷിക്കേണ്ടത് ഹേമയുടെ പ്രതിശ്രുത വരൻ വിജയ് കൃഷ്ണനാണ്.
ബാഹ്യ കണ്ണികൾ
വർഗ്ഗം:1995-ൽ പുറത്തിറങ്ങിയ ചലച്ചിത്രങ്ങൾ വർഗ്ഗം:ഇന്ത്യൻ ചലച്ചിത്രങ്ങൾ വർഗ്ഗം:മലയാളചലച്ചിത്രങ്ങൾ
സാമൂതിരി പട
ദക്ഷിണേഷ്യയിലെ മലബാർ തീരം കേന്ദ്രീകരിച്ചു പതിനൊന്നാം നൂറ്റാണ്ട് മുതൽ പതിനെട്ടാം നൂറ്റാണ്ടിന്റെ പകുതി വരെ നില നിന്നിരുന്ന പ്രബല രാജ്യമായ   നെടിയിരുപ്പ് സ്വരൂപം  അഥവാ കോയിൽ കുത്ത് (കോഴിക്കോട്) രാജ്യത്തിന്റെ  സൈനിക വിഭാഗത്തെയാണ് സാമൂതിരി പട എന്ന് ചരിത്രത്തിൽ വിശേഷിപ്പിക്കപ്പെടുന്നത്. രാജാവിന്റെ അധികാര നാമം സാമൂതിരി എന്നതിനാലാണ് രാജ്യ സൈനിക വിഭാഗം സാമൂതിരി പട എന്നറിയപ്പെടുവാൻ കാരണം. സുവർണ്ണ കാലത്ത് കാലാൾ പട ,തുറ പട, നാവിക പട, പീരങ്കി പട എന്നിങ്ങനെ വ്യത്യസ്ത തലത്തിലുള്ള സൈനിക വിഭാഗങ്ങൾ ഇവർക്കുണ്ടായിരുന്നു.
നായർ പട
കോഴിക്കോട് രാജ്യത്തിന്റെ കാലാൾ പടയാണ് നായർ പട. നായർ വിഭാഗത്തിൽ പെട്ട  ആയുധാഭ്യാസികളെയാണ്  കാലാൾ പടയിൽ ചേർക്കാറുണ്ടായിരുന്നത്. ഓരോ നാടുവാഴിയുടെ കീഴിലും കളരികൾ എന്ന് പിൽകാലത്തറിയപ്പെട്ട പരിശീലന കേന്ദ്രങ്ങളിൽ  വാളും പരിചയും അമ്പും വില്ലും കുന്തവും ഉപയോഗിക്കാന് നായർ യുവാക്കളെ പരിശീലിപ്പിക്കുകയും പിന്നീട് അവരെ സൈനിക വിന്യാസത്തിലേക്ക് ചേർക്കുകയുമായിരുന്നു പതീവ്. രാജാവ് ആവശ്യപ്പെടുന്ന മുറയ്ക്ക് നാടുവാഴികൾ തങ്ങളുടെ കീഴിലുള്ള സൈനികരെ സൈനിക നീക്കങ്ങൾക്കായി അയച്ചു നൽകുമായിരുന്നു. സൈനികർ പടനായർ എന്ന് വിളിക്കപ്പെട്ടപ്പോൾ സൈനിക മേധാവികൾ  തലച്ചനന നായർ, അഞ്ഞൂറാൻ, ആയിരോൻ എന്നൊക്കെ അറിയപ്പെട്ടു. പന്തീരായിരം പട എന്ന പേരിൽ അറിയപ്പെട്ട നായർ പടയാളികൾക്കായിരുന്നു  സാമൂതിരിയുടെ സുരക്ഷാ ചുമതല. രാജാവിനും കുടുംബാംഗങ്ങൾക്കും,കൊട്ടാരങ്ങൾക്കും കാവലൊരുക്കുകയായിരുന്നു ഇവരുടെ ധർമ്മം. രാജ രക്തത്തിനു വേണ്ടി സ്വജീവൻ ബലി കഴിക്കാനായി സന്നദ്ധരായ ചാവേർ എന്ന വിളിപ്പേരിൽ അറിയപ്പെട്ടിരുന്ന അംഗരക്ഷകരുടെ കൂട്ടായ്മയും നായർ പടയുടെ ഭാഗമായി ഉണ്ടായിരുന്നു.
മാമാങ്കം പോലുള്ള അതീവ ജാഗ്രത ആവിശ്യമായ ചടങ്ങുകൾക്ക് എഴുന്നള്ളുമ്പോൾ പന്തീരായിരം നായർ കാവൽപ്പടയ്ക്ക് പുറമേ  മുപ്പത്തിനായിരത്തിൽ അധികം  ഏറനാടൻ നായർ  പടയാളികളും, പന്തീരായിരത്തിലേറെ വരുന്ന പോളനാടൻ നായർ പടയും, ആഴിയിലും, കരയിലും, തുറയിലും,തട്ടിലും അസംഖ്യം മാപ്പിള  പോരാളികളും സാമൂതിരിയുടെ സുരക്ഷക്കായി വിന്യസിക്കപ്പെടുമായിരുന്നു. പാദരക്ഷകൾ ധരിക്കാതെ അരയ്ക്ക് മേലോട്ടും തുടയ്ക്ക് താഴോട്ടും  നഗ്നരായി ഗുഹ്യഭാഗം മറക്കുന്ന രീതിയിൽ അരയിൽ മാത്രം തുണി ചുറ്റി കെട്ടി  തലമുടി നീട്ടിവളർത്തി നെറുകയിൽ കെട്ടിവച്ചു  എല്ലായ്പ്പോഴും വാളും പരിചയും ധരിച്ചു നടക്കുന്നവരാണ് നായർ സൈനികരെന്നു പതിനാറാം നൂറ്റാണ്ടിൽ  മലബാർ സന്ദർശിച്ച  സീസർ ഫെഡറിച്ചി രേഖപ്പെടുത്തിയിരിക്കുന്നു. ഫ്രാൻസിസ് ഡേയുടെ നിരീക്ഷണത്തിൽ മലയാള രാജ്യങ്ങളിലെ കരുത്തുറ്റ പടയായിരുന്ന  സാമൂതിരിയുടെ നായർ പടയ്ക്ക് ഒരു ദിവസത്തെ ഇടവേളയിൽ മുപ്പതിനായിരം പടയാളികളെ യുദ്ധക്കളത്തിലേക്കിറക്കാനും മൂന്ന് ദിവസത്തെ സമയം കൊണ്ട് ഒരു ലക്ഷം പടയാളികളെ ഒരുമിച്ചു കൂട്ടാനുമാകും.
തുറപട
കോഴിക്കോട് രാജ്യ തുറമുഖങ്ങളിൽ അടുക്കുന്ന കപ്പലുകളുടെയും വ്യപാരികളുടെയും സുരക്ഷക്കായി നിയമിക്കപ്പെട്ട ആയുധധാരികളായ മാപ്പിളമാരുടെ പടയാണ് തുറപട. സൈനിക മേധാവികൾ തുറ മരക്കാർമാർ എന്ന് വിളിക്കപ്പെട്ടു. ഷാബന്ധർ കോയ ആയിരുന്നു ഇവരുടെ അധികാര ചുമതല  വഹിച്ചിരുന്നത്.
മരക്കാർ പട
പോർച്ചുഗീസ് അതിക്രമങ്ങൾ തുടർക്കഥയായതോടെ രാജ്യ തീരങ്ങൾ സംരക്ഷിക്കുവാനായി നാവിക സൈന്യം രൂപീകരിക്കപ്പെട്ടു. കടൽ കടന്നാൽ വർണ്ണത്തിൽ നിന്ന് പുറത്താകുന്ന വിശ്വാസ സംഹിത മൂലം ഹൈന്ദവർ കടൽ യാത്ര മത നിഷിദ്ധമായി കരുതി പോന്നിരുന്നതിനാൽ അക്കാലത്തു മലബാർ തീരത്തെ നാവിക വിന്യാസങ്ങൾ നിയന്ത്രിച്ചിരുന്നത് മാപ്പിളമാരായിരുന്നു. മഖ്ദൂമിൻറെ പ്രേരണയാൽ വ്യാപാര പ്രമുഖരായ മരക്കാർ കുടുംബം തങ്ങളുടെ സമ്പത്തും കപ്പലുകളും യോദ്ധാക്കളും കോഴിക്കോട് രാജ്യത്തിനു വാഗ്ദാനം ചെയ്തതോടെ  നാവിക സൈന്യം രൂപീകൃതമായി.
മരയ്ക്കാർ കുടുംബം നേതൃത്വം നൽകിയതിനാൽ മരയ്ക്കാർ പട എന്നിവരറിയപ്പെട്ടു. നാവിക സേനാപതി കുഞ്ഞാലി മരയ്ക്കാർ എന്നും  സഹ മേധാവി കുട്ടി മൂസ എന്നുമുളള അധികാര നാമങ്ങളാൽ വിളിക്കപ്പെട്ടു. രാജാവ് സാമൂതിരിയാണ് അന്ത്യ വാക്കെങ്കിലും സ്വതന്ത്ര്യ ചുമതലയുള്ള ഒരു സേനാ വ്യൂഹമായിരുന്നു ഇവർ.
പീരങ്കികളും, മഞ്ചനീക്കുകളും ഘടിപ്പിച്ച വമ്പൻ പായ്മരകപ്പലുളടക്കം നാന്നൂറിനടുത്തു വരുന്ന നൗകകൾ അടങ്ങുന്നതായിരുന്നു സുവർണ്ണ കാലത്തെ  മരക്കാർ പട. ആധുനിക നാവിക സേനകൾക്ക് സമാനമായി യുദ്ധ നൗകകൾ, അവയിൽ ജോലിചെയ്യുന്നവർ, അവർക്ക് പരിശീലനം നല്കുന്ന സ്ഥാപനങ്ങൾ, ആയുധങ്ങളുടെയും കപ്പലുകളുടെയും നിർമ്മാണ യൂണിറ്റുകൾ, ആക്രമണ വിഭാഗം ,പ്രത്യാക്രമണ വിഭാഗം ,ഗറില്ലാ സംഘം എന്നിവയൊക്കെ അടങ്ങിയതായിരുന്നു ഈ പടകൂട്ടം
പീരങ്കി പട
പീരങ്കികളും വലിയ തോക്കുകകളും ഉപയോഗിക്കാൻ പരിശീലനം ലഭിച്ച മാപ്പിള പടയാളികളുടെ കൂട്ടമാണ് സാമൂതിരിയുടെ പീരങ്കി പട എന്നറിയപ്പെട്ടത്. തുർക്കി, ഈജിപ്ത് എന്നിവിടങ്ങളിലെ സൈനിക വിദഗ്തരാൽ പരിശീലനം നൽകപ്പെട്ടവരായിരുന്നു ഈ കൂട്ടർ. ബാർബുറങ്ങാട്, പൊന്നാനി തുടങ്ങിയ സ്ഥലങ്ങളിലെ മാപ്പിള വർത്തകന്മാരുടെ കീഴിൽ സംഘടിക്കപ്പെട്ട ഈ യോദ്ധാക്കളുടെ നിയന്ത്രണം നാടുവാഴിയായ തിനയഞ്ചേരി ഇളയതിൽ കേന്ദ്രീകരിക്കപ്പെട്ടിരുന്നു.
പതനം
1600 -ൽ മുഹമ്മദ് അലി കുഞ്ഞാലിയെ ചതിപ്പെടുത്തി പോർച്ചുഗീസുകാർക്ക് വധിക്കാൻ നൽകിയതോടെയാണ് സാമൂതിരി പടയുടെ അധഃപതനത്തിനു തുടക്കമാകുന്നത്. അന്ന് വരെ സാമൂതിരി രാജാക്കൻമാർ  പുലർത്തി പോന്നിരുന്ന വിശ്വാസത്തിനേൽപ്പിച്ച ആഘാതമായിരുന്നു ഇത്. രാജാവിൻറെ ചതിയിൽ അതൃപ്തരായ മാപ്പിള പടയാളികൾ ഒന്നടങ്കം സൈനിക സേവനത്തിനു അറുതി വരുത്തി. ഇതോടെ നാവിക സേനയും, പീരങ്കി പടയും ഇല്ലാതെയായി. കച്ചവടത്തിൽ സഹായിക്കുമെന്ന വാഗ്ദാനം കാറ്റിൽ പറത്തി പോർച്ചുഗീസുകാർ ചതിവ് ആവർത്തിച്ചതോടെ സാമ്പത്തികമായി ക്ലേശം അനുഭവിച്ചിരുന്ന കോഴിക്കോട് രാജ്യം ശുഷ്കമാകാൻ തുടങ്ങി. പോർച്ചുഗീസിന് പിന്നാലെ വന്ന ലന്തക്കാരുമായുള്ള വ്യാപാരങ്ങളും, കലഹങ്ങളും ഗുണം ചെയ്യാതെ വന്നതോടെ രാജ്യാതിർത്തി വിപുലീകരിച്ചു  നികുതി വരുമാനം കൂട്ടുക എന്ന പതിവ് ലക്ഷ്യത്തോടെ 1756 ഇൽ കൊച്ചി രാജ്യം ആക്രമിച്ചു പ്രദേശങ്ങൾ കീഴ്പ്പെടുത്തി. തിരുവിതാംകൂർ രാജ്യം കൊച്ചിയെ സഹായിക്കാനെത്തിയതോടെ 1762 ല് പ്രദേശങ്ങൾ തിരിച്ചു നൽകി. 1765 ഇൽ മൈസൂർ സഖ്യ കക്ഷിയായ പാലക്കാട് രാജ്യത്തിലേക്ക്  സാമൂതിരി സൈന്യം പടയോട്ടം നടത്തി. പാലക്കാട് രാജാവ് പാലിയത്തച്ചനെ സഹായിക്കുവാൻ മൈസൂർ പട മലബാറിലേക്കെത്തി. തുടർന്നുണ്ടായ യുദ്ധങ്ങളും ഏറ്റുമുട്ടലുകളും സാമൂതിരിയുടെ നായർ പട നശിക്കുവാൻ കാരണമായി തീർന്നു. പതിനെട്ടാം നൂറ്റാണ്ട് മധ്യത്തിൽ അധികാരത്തിലെത്തിയ രാജാവ് തൻറെ മുൻഗാമിക്ക്  സംഭവിച്ച പിഴവുകൾ മനസ്സിലാക്കി. മരക്കാർ കുടുംബത്തെ ആദരിച്ചു അവകാശങ്ങൾ പുനഃസ്ഥാപിച്ചു നൽകി മുറിവുകൾ കഴുകിക്കളയാനുള്ള ശ്രമങ്ങൾ നടത്തിയെങ്കിലും വൈകിപ്പോയിരുന്നു. മൈസൂരും, മൈസൂരിൽ നിന്ന് ബ്രിട്ടീഷ് രാജ് കമ്പനിയും മലബാർ പിടിച്ചെടുത്തതോടെ പൂർണ്ണാർത്ഥത്തിൽ കോഴിക്കോട് രാജ്യവും സാമൂതിരി പടയും ഇല്ലാതെയായി
അവലംബം
വർഗ്ഗം:മലബാർ വർഗ്ഗം:സാമൂതിരി രാജാക്കന്മാർ
സത്യ ശോധക് സമാജ്
ബഹുമുഖരംഗങ്ങളിൽ നിറഞ്ഞു നിന്ന പത്തൊമ്പതാം നൂറ്റാണ്ടിലെ മഹാരാഷട്രയിൽനിന്നുള്ള സാമൂഹ്യപരിഷ്കർത്താവായിരുന്ന ജോതിബ ഗോവിന്ദറാവു ഫൂലെ സ്ഥാപിച്ച സംഘടനയായിരുന്നു സത്യ ശോധക് സമാജ്.(Truth-Seeking Society) പിന്നോക്ക ജാതികളായി കരുതപ്പെട്ടിരുന്നവരുടെ നേർക്ക് ഉയർന്ന സമുദായക്കാരുടെ പ്രത്യേകിച്ചും ബ്രാഹ്മണർ പിന്തുടരുന്ന വിവേചനവും അയിത്തവും ചൂഷണവും നിർമ്മാർജ്ജനം ചെയ്യുക എന്നതായിരുന്നു ഈ സംഘടനയുടെ  പ്രഖ്യാപിതലക്ഷ്യം. 1873 സെപ്റ്റംബർ 24 നാണ് ഇതു സംബന്ധിച്ച യോഗം ഫൂലെ വിളിച്ചുകൂട്ടിയത്. ഏതാണ്ട് അറുപതോളം പേർ ഈ യോഗത്തിൽ സംബന്ധിച്ചു.സംഘടനയുടെ ആദ്യത്തെ അദ്ധ്യക്ഷനായി ഫൂലെയെയും മുഖ്യകാര്യനിർവ്വാഹനായി ഗോവിന്ദറാവു കദാലകിനെയും യോഗം തെരഞ്ഞെടുക്കുകയുണ്ടായി. ദീനബന്ധു എന്ന മാസികയായിരുന്നു പ്രധാന മുഖപത്രം
അവലംബം
വർഗ്ഗം:ഇന്ത്യയിലെ സാമൂഹികസംഘടനകൾ
ബെറ്റി ക്യു. ബാങ്കർ
എലിസബത്ത് ക്വാരിയർ ബാങ്കർ (6 മാർച്ച് 1921 - 7 ഫെബ്രുവരി 2010) പീഡിയാട്രിക് ന്യൂറോപാത്തോളജിയിലെ പ്രവർത്തനത്തിന് പേരുകേട്ട ഒരു ന്യൂറോളജിസ്റ്റായിരുന്നു. 1983-ൽ ചൈൽഡ് ന്യൂറോളജി സൊസൈറ്റിയുടെ ഹോവർ അവാർഡ് നേടുന്ന ആദ്യ വനിതയായി അവർ ശ്രദ്ധേയത നേടി.
മെഡിക്കൽ പരിശീലനം
ഡെറക് ഡെന്നി-ബ്രൗണിന്റെ (1901-1981) കീഴിൽ ബോസ്റ്റൺ സിറ്റി ഹോസ്പിറ്റലിൽ ന്യൂറോളജി റെസിഡൻസി ചെയ്ത ബാങ്കർ, അവരോടൊപ്പം 1954 ൽ പ്രസിദ്ധീകരിക്കപ്പെട്ട "അമോർഫോസിന്തസിസ് ഫ്രം ലെഫ്റ്റ് പാരീറ്റൽ ലെഷൻ" എന്ന പ്രബന്ധം എഴുതി. 1953-ൽ അവർ മസാച്യുസെറ്റ്സ് ജനറൽ ഹോസ്പിറ്റലിൽ ന്യൂറോപാത്തോളജി റെസിഡന്റ് ആയി. ന്യൂറോപാത്തോളജിസ്റ്റ് റെയ്മണ്ട് ഡെലസി ആഡംസ് (1911-2008), ന്യൂറോളജിസ്റ്റ് മൗറീസ് വിക്ടർ (1920-2001) എന്നിവരോടൊപ്പം, മസ്കുലർ ഡിസ്ട്രോഫി, മൾട്ടിപ്പിൾ മൈലോമ എന്നിവയെക്കുറിച്ച് അവർ പ്രബന്ധങ്ങൾ പ്രസിദ്ധീകരിച്ചിട്ടുണ്ട്.
സ്വകാര്യ ജീവിതം
1956-ൽ, ന്യൂറോളജിസ്റ്റ് മൗറീസ് വിക്ടറെ അവർ വിവാഹം കഴിച്ചു. ആഡംസ് ആൻഡ് വിക്ടേഴ്‌സ് പ്രിൻസിപ്പിൾസ് ഓഫ് ന്യൂറോളജി എന്ന പാഠപുസ്തകം റെയ്മണ്ട് ഡെലസി ആഡംസിനൊപ്പം 1977-ൽ മക്‌ഗ്രോ ആദ്യമായി പ്രസിദ്ധീകരിച്ചിതിൻറെ പേരിൽ അദ്ദേഹം അറിയപ്പെടുന്നു. അവർക്ക് ഒരു മകനുണ്ടായിരുന്നു.
റോബർട്ട് ഓവൻ
ഉട്ടോപ്യൻ സോഷ്യലിസം ,സഹകരണ പ്രസ്ഥാനം എന്നീ ആശയങ്ങളുടെ പ്രധാന വക്താവാണ് റോബർട്ട് ഓവൻ എന്ന റോബർട്ട് മാർകസ് ഓവൻ (1771മെയ് 14-1858 നവംബർ 17).ഓരോരുത്തരും അവരവരുടെ ജോലി ചെയ്യകയും അതിന്റെ ഫലം കൂട്ടുൽപാദനം വഴി പങ്കിടുകയും ചെയ്യുന്ന സഹകരണ പ്രസ്ഥാനങ്ങളെ കുറിച്ചുള്ള ആശയമാണ് ഇദ്ദേഹം അവതരിപ്പിച്ചത്.സഹകരണം ഒരു പൊതുജന പ്രസ്ഥാനമായി മാറ്റിയെടുക്കുന്നതിന് ജീവിതകാലം മുഴുവൻ പ്രവർത്തിച്ച ആദ്യകാല നേതാവായിരുന്നു റോബർട്ട്‌ ഓവൻ. ഇന്ഗ്ലാണ്ടിലെ ഉപഭോകൃത പ്രസ്ഥാനത്തിന് മാത്രമല്ല ലോകത്തെമ്പാടുമുള്ള സഹകരണ അധിഷ്ടിത പ്രവത്തനങ്ങൾക്ക് പ്രേരകമായ പരസ്പര സഹായത്തോടു കൂടിയുള്ള 'സ്വാശ്രയത്വം' ആശയ നടപ്പിലാക്കിയ നേതാവാണ്‌ റോബർട്ട്‌ ഓവൻ.
രണ്ടാം ഇ.എം.എസ്. നമ്പൂതിരിപ്പാട് മന്ത്രിസഭ
1967 മാർച്ച് 6 മുതൽ 1969 നവംബർ 1വരെ ഇ എം എസ് നമ്പൂതിരിപ്പാടിന്റെ നേതൃത്വത്തിൽ കേരളത്തിൽ അധികാരത്തിലുരുന്ന മന്ത്രിസഭയാണ് രണ്ടാം ഇ.എ.എസ്. മന്ത്രിസഭ. മുഖ്യമന്തിയുൾപ്പടെ പതിമൂന്ന് മന്ത്രിമാർ ഉണ്ടായിരുന്നു. കമ്മ്യൂണിസ്റ്റ് പാർട്ടി ഓഫ് ഇന്ത്യ (മാർക്സിസ്റ്റ്) നേതൃതത്തിലെ കേരളത്തിലെ ആദ്യമന്ത്രിസഭയുമിതാണ്.
ചിന്താവിഷ്ടയായ സീത
കുമാരനാശാൻ രചിച്ച ഒരു കാവ്യമാണ് ചിന്താവിഷ്ടയായ സീത. 1914 ൽ എഴുതിത്തുടങ്ങിയ ഈ കാവ്യം 1919 ൽ ആണ് പ്രസിദ്ധീകരിക്കുന്നത്. രാമായണത്തിലെ ഒരു കഥാസന്ദർഭത്തെ സീത പരിപ്രേക്ഷ്യത്തിൽ പുനരവതരിപ്പിക്കുകയാണു ഇതിൽ. രാമായണത്തിൽ നിന്നും വ്യത്യസ്തമായി ഒരു മനുഷ്യസ്ത്രീയുടെ വിചാരതലങ്ങൾ മാറി മാറി വരുന്ന നിലയ്ക്കാണു കവിതയുടെ പോക്ക്. ഡോ. സുകുമാർ അഴീക്കോട് ഇതിനെ വിലയിരുത്തിക്കൊണ്ട് ആശാന്റെ സീതാകാവ്യം എന്നൊരു നിരൂപണം രചിച്ചിട്ടുണ്ട്.
വർഗ്ഗം:കുമാരനാശാന്റെ കൃതികൾ
ഫ്രം റഷ്യ, വിത്ത് ലൗ (നോവൽ)
ബ്രിട്ടീഷ് സാഹിത്യകാരനായ ഇയാൻ ഫ്ലെമിങിന്റെ അഞ്ചാമത് നോവലാണ് ഫ്രം റഷ്യ, വിത്ത് ലൗ. ജെയിംസ് ബോണ്ട് പരമ്പരയിലെ അഞ്ചാമത്തെ നോവലും ഇതാണ്. 1956 ൽ ജമൈക്കയിലെ ഗോൾഡൻഐ എസ്റ്റേറ്റിലിരുന്നാണ് ഇയാൻ ഫ്ലെമിങ് ഈ നോവൽ രചിച്ചത്. ഇതെഴുതിക്കൊണ്ടിരിക്കുമ്പോൾ അദ്ദേഹം ഇതദ്ദേഹത്തിന്റെ അവസാന നോവലായിരിക്കുമെന്ന് വിചാരിച്ചു. 1957 ഏപ്രിൽ 8 ന് ജോനാതൻ കേപ്പാണ് ഇത് പ്രസിദ്ധീകരിച്ചത്.
വർഗ്ഗം:ഇയാൻ ഫ്ലെമിങ്ങിന്റെ നോവലുകൾ വർഗ്ഗം:ജെയിംസ് ബോണ്ട് പുസ്തകങ്ങൾ
റെയ്‌പൂർ അറേയ്ൻ
പഞ്ചാബ് സംസ്ഥാനത്തെ കപൂർത്തല ജില്ലയിലെ ഒരു വില്ലേജാണ് റെയ്‌പൂർ അറേയ്ൻ. കപൂർത്തല ജില്ല ആസ്ഥാനത്തുനിന്നും 10 കിലോമീറ്റർ അകലെയാണ് റെയ്‌പൂർ അറേയ്ൻ സ്ഥിതിചെയ്യുന്നത്. റെയ്‌പൂർ അറേയ്ൻ വില്ലേജിന്റെ പരമാധികാരി സർപഞ്ചാണ്. ജനങ്ങൾ തെരഞ്ഞെടുക്കുന്ന പ്രതിനിധിയാണ് സർപഞ്ച്.
ജനസംഖ്യ
2011 ലെ ഇന്ത്യൻ കാനേഷുമാരി വിവരമനുസരിച്ച് റെയ്‌പൂർ അറേയ്ൻ ൽ 492 വീടുകൾ ഉണ്ട്. ആകെ ജനസംഖ്യ 2239 ആണ്. ഇതിൽ 1114 പുരുഷന്മാരും 1125 സ്ത്രീകളും ഉൾപ്പെടുന്നു. റെയ്‌പൂർ അറേയ്ൻ ലെ സാക്ഷരതാ നിരക്ക് സംസ്ഥാന ശരാശരിയായ 75.84 ലും താഴെയായ 65.61 ശതമാനമാണ്. റെയ്‌പൂർ അറേയ്ൻ ലെ 6 വയസ്സിനു താഴെയുള്ള കുട്ടികളുടെ എണ്ണം 230 ആണ്. ഇത് റെയ്‌പൂർ അറേയ്ൻ ലെ ആകെ ജനസംഖ്യയുടെ 10.27 ശതമാനമാണ്.